text:
-
Contact
- lionel_326@hotmail.com
Bo mester di sèn? E hendenan aki ta mustra kon pa bira riku ku hopi tiki sèn!
Reading Time: 9 minutes
Asin’ei hende a keda uza sèn te awe, te ku awó hende ta uza ‘falta di sèn’ komo motibu ku nan ta pegá ku hopi kos. Pues nan no por hasi nada pa motibu di falta di sèn. Sèn ta skars pa nos ku ta pober, pasó tin yen idiot ku tin masha hopi sèn wardá den banko ta laga nan para kue stòf den nan kluis. Esei ta pone ku esnan ku no tin hopi sèn tin ku bringa pa sèn. E situashon aktual ta ku 1% di poblashon di mundu tin mas o ménos 90% di tur sèn ku tin na mundu. Anto e sobra 99% di poblashon di mundu tin ku lucha ku e 10% di sèn ku a sobra pa nos parti entre nos.
Brandon (fam deskonosí)
Daniel Suelo
Daniel ratu ratu ta keda drumi den kualke kueba ku e topa na Ost di Utah òf den área di Arizona. Pero hopi bia hendenan ta ofresé alohamentu i kuminda ora nan mir’é riba kaya ta kana. E ta haña alohamentu tambe di su amigu i konosí nan, pero tambe hende totalmente deskonosí. Despues di tempu hende a kuminsá uza Daniel p’e wak kas pa nan (house watch), pues asina Daniel ta biba i kome. Daniel no ta uza sèn ètòl i e ta bibando asina pa mas ku 10 aña kaba.
Heidemarie Schwermer
Aktualmente Heidemarie ta risibí sèn di penshun, pero e ta duna tur su sèn na hendenan ku tin hopi mester di dje. Segun Heidemarie, si bo ègt tuma e tempu pa deskubrí kiko ta e kosnan ku di bèrdat tin balor pa bo, i kiko te kosnan ku di bèrdat ta hasi bo felis, lo bo ripara ku bo no tin mester di sèn pa logra niun. E sistema di biba aki no ta fásil, segun Heidemarie, pero e esfuerso ta bale la pena, i ta pesei te ainda e no a bai bèk na uzamentu di sèn!
Aunke mi no sa kon e hendenan aki ta paga pa kumpra kosnan manera desodorante, ko’i feita, dentista òf brel di bista, tòg mi ta kompletamente di akuerdo ku Heidemarie. Pa bo mira kiko te kosnan ku di bèrdat tin balor pa bo, bo tin ku liberá bo mes for di e programashon ku mundu ta duna bo fo’i dia bo a nase! Mester bisa si ku no ta tur hende lo por biba di e forma humilde ekstremo aki, meskos ku no ta tur hende por logra bira riku òf mionario un dia, ni maske nan bisa bo ku si bo por soñ’é, bo por logr’é.
Promé ku sèn tabata eksistí, bo sa kon hende tabata biba? Kon nan tabata kumpra kos? Na ingles nan ta bisa ‘Money is the root òf all evil’. Awèl si ta asina, pa kiko nos ta kore mané loko tras di sèn anto?
Un tempu hende tabata biba abase di trokamentu. Na ingles nan ta bisa ‘barter’. Pues si abo tin un saku di hariña i bo mester di un saku di suku, ami tin un saku di suku, anto mi mester di un saku di hariña, nos por troka esaki, i nos tur dos ta haña loke nos ke. Pero despues nan a bin mira ku trokamentu por ta un dolo’i kabes na momentu ku abo tin algu ku kisas niun otro hende no ke. Laga bisa por ehèmpel ku bo tin un saku di bonchi pretu, anto bo mester di un saku di aros. Pero niun hende no ke tuma bo saku di bonchi pretu. Pues bo ta keda sin por kumpra e saku di aros ku bo mester, pa motibu ku bo no tin algu ku otro hende ta interesá den dje.
Tiki tiki kosnan a bin kambia, te ku nan a bin krea komestibel ku hende por kumpra kos kuné ku nan por uza bèk den tempu kòrtiku. Pues por ehèmpel ami ta duna bo mi saku di aros, a kambio pa algu ku mi por troka bèk hopi lihé, dor ku tur hende kere. Tiki tiki a lanta e nesesidat ku e komestibelnan aki mester ta transportabel (fásil pa karga i kana kune), duradero (no kos ku ta daña lihé), homogenio ( algu ku por troka pa algu di balor igual), skars (no algu ku kualke hende por traha), divisibel (algu ku por dividí i uza pro-rata, pues por ehèmpel kibra 10 heldu den dos moneda di sinku, kual tin mesun balor ku e papel di 10.
Asin’ei hende a keda uza sèn te awe, te ku awó hende ta uza ‘falta di sèn’ komo motibu ku nan ta pegá ku hopi kos. Pues nan no por hasi nada pa motibu di falta di sèn. Sèn ta skars pa nos ku ta pober, pasó tin yen idiot ku tin masha hopi sèn wardá den banko ta laga nan para kue stòf den nan kluis. Esei ta pone ku esnan ku no tin hopi sèn tin ku bringa pa sèn. E situashon aktual ta ku 1% di poblashon di mundu tin mas o ménos 90% di tur sèn ku tin na mundu. Anto e sobra 99% di poblashon di mundu tin ku lucha ku e 10% di sèn ku a sobra pa nos parti entre nos.
Algun persona a disidí ku nan no ta laga nan bida dependé di uzo di sèn. Anto e personanan aki ta esnan ku ta impreshoná mi. No esun ku tin kas tres piso, outo luhoso, yate ku yen ko’i loko. E hendenan ku ta impreshoná mi semper ta esnan ku ta biba di e forma di mas humilde posibel.
Mi a yeg’i skibi di Daniel Norris ku ta un hòmber mionario ku ta hunga den Major League Baseball pero e ta biba den su vèn, i pa luna e ta uza solamente 800 dòler for di tur e mionesnan ku e ta gana. ‘Pichiri’ ta un palabra ku nos ta uza pa deskribí un persona ku no ta saka sèn fásil. Na ingles tin un otro palabra ku nan ta uza, konosí komo ‘frugal’. Esaki ta pa deskribí personanan ku ta sumamente ekonómiko. Nan no ta uza sèn riba kosnan ku nan no tin mester di dje djis pasó nan tin e sèn pa gasta.
Aki ta sigui tres persona ku a disidí ku nan ta bai biba den e forma di mas simpel posibel:
Brandon (fam deskonosí)
Brandon a disidí ku e ta stòp di dispidí tur su sèn na hür di apartmènt ku kas èts. El a kumpra un trùk di 128 pia pa 10 mil dòler i esei el a hasié su kas. E ta traha pa Google, pues e ta baña i bisti paña den e campus di Google, i einan mes e ta laga su trùk parker tambe. Brandon kualke dia lo tin pensa pa bai biaha rònt mundu i e ta bisa ku si e ke hasi esei, e mester kustumbrá biba di maneranan no konvenshonal.
Dor di tur e sènnan ku e ta spar, Brandon ta bisa ku e lo saka e sèn ku el a hinka den e trùk pronto.
Daniel Suelo
Daniel probablemente a ègt frustra di pagamentu di hipotek ku hür ku gastunan mensual. Daniel a disidí ku e ta bira ‘homeless’ pa eskoho. E no ke niun kas, niun apartmènt ni nada. Segun Daniel, e sistema ku e mundu ta aworaki, bo mester tin sèn pa bo biba i forma parti di e sistema kapitalista aki. E no ta di akuerdo ku esei, i Daniel a disidí sera su kuenta di banko, entregá pasport ku reibeweis i asta kambia su fam di Shellabarger pa Suelo (‘tera’ na Spañó) i bai biba den un kueba na Arches National Park den un prinsipio. Sinembargo, bo no mag keda den e lugá aki pa mas ku 14 dia, pues despues ku el a pasa esaki, nan a dun’é un but di 120 dòler. Daniel no a wòri, pasó e no tin sèn pa paga e but ni nada ku nan por kita fo’i dje tòg. (Pues e solushon pa bo sali for di bo debenan no ta pa buska mas sèn, sino pa bira mas bashí.)
Daniel ratu ratu ta keda drumi den kualke kueba ku e topa na Ost di Utah òf den área di Arizona. Pero hopi bia hendenan ta ofresé alohamentu i kuminda ora nan mir’é riba kaya ta kana. E ta haña alohamentu tambe di su amigu i konosí nan, pero tambe hende totalmente deskonosí. Despues di tempu hende a kuminsá uza Daniel p’e wak kas pa nan (house watch), pues asina Daniel ta biba i kome. Daniel no ta uza sèn ètòl i e ta bibando asina pa mas ku 10 aña kaba.
Heidemarie Schwermer
Heidemarie kisas lo sorprendé bo un tiki. Heidemarie ta un sikoterapista aleman, ku a disidí ku e ta bai biba sin uza niun depchi di sèn. Na edat di 53, Heidemarie a disidí ku e ta hasi su mes liber di tur material i poseshon. El a pone 200 euro un banda pa kasonan di emergensha, i el a entrega tur loke ku e tabata tin. El a entrega kas, outo i tur sobrá material i poseshon ku e tabata tin ku eksepshon di algun produkto di primera nesesidat i algun paña. Segun Heidemarie ora el a mira su apartemènt kompletamente bashí el a bula di alegria, pasó por fin e ta un muhé liber. Heidemarie ta haña ku hende ta hinka muchu tempu i energia den e mundu materialistiko i nan no ta mira ku sèn i material no ta duna bo kasi nada bèk.
Akinan Heidemarie a kuminsá hiba un bida di trokamentu. E no ta hasi nada pa sèn, sino pa kosnan ku e tin mester. Den un prinsipio el a pensa na keda drumi serka su amistatnan i a kambio di esei e ta duna nan konsulta di sikoterapia. Pero esei no a funshoná ya komo su amistatnan no tabata ke esei. Pues despues di esei el a kuminsá limpia bentana di kas i sierto labornan manual a kambio di kuminda i un kamber. Pa tur loke e tin mester, e tabata ofresé algu a kambio. Por ehèmpel pa su pelukera kòrta su kabei, e tabata bai kana ku e pelukera su kachónan.
Tur loke Heidemarie tin di poseshon ta un maleta ku paña p’e kambia, tres par di sapatu, algun make-up i un glas. E no sa kumpra nèt nèt nada.Heidemarie ta duna konsultanan di sikoterapia, limpiesa di kas, laba paña, bentana èts., a kambio di kuminda, alohamentu i otro kosnan ku e tin mester.
Despues di un aña ku el a hasi esaki, el a gusta asina tantu ku el a hasié pa un aña mas. Asina Heidemarie a sigui te ku awor e tin 17 aña sin ku el a kue niun depchi for di e 200 dòler ku el a buta un banda pa emergensha.
Despues ku un reportero a tende di Heidemarie, el a invit’é pa un programa di radio p’e papia. Despues di a hasi e programa aki, diferente kanalnan di televishon, korant i universidatnan tabata invit’é pe bin papia i duna charla. Pues asina Heidemarie ta biaha pòrnada tambe.
Despues di esaki, Heidemarie a stòp di limpia bentana i otro trabounan manual. Heidemarie tin 70 aña, i awor e ta solamene duna konsulta i lès na hendenan ku tambe ke biba sin sèn. A kambio pa su konosementu e eksperensha e ta haña kuminda, alohamentu i tin bia asta biahamentu. Na 2010 el a traha un dokumental ku yama ‘Biba sin sèn’ ku ya a pasa riba pantaya grandi na 30 diferente pais.
Aktualmente Heidemarie ta risibí sèn di penshun, pero e ta duna tur su sèn na hendenan ku tin hopi mester di dje. Segun Heidemarie, si bo ègt tuma e tempu pa deskubrí kiko ta e kosnan ku di bèrdat tin balor pa bo, i kiko te kosnan ku di bèrdat ta hasi bo felis, lo bo ripara ku bo no tin mester di sèn pa logra niun. E sistema di biba aki no ta fásil, segun Heidemarie, pero e esfuerso ta bale la pena, i ta pesei te ainda e no a bai bèk na uzamentu di sèn!
Aunke mi no sa kon e hendenan aki ta paga pa kumpra kosnan manera desodorante, ko’i feita, dentista òf brel di bista, tòg mi ta kompletamente di akuerdo ku Heidemarie. Pa bo mira kiko te kosnan ku di bèrdat tin balor pa bo, bo tin ku liberá bo mes for di e programashon ku mundu ta duna bo fo’i dia bo a nase! Mester bisa si ku no ta tur hende lo por biba di e forma humilde ekstremo aki, meskos ku no ta tur hende por logra bira riku òf mionario un dia, ni maske nan bisa bo ku si bo por soñ’é, bo por logr’é.
Manera mi a menshoná, esaki ta e personanan ku ta impreshoná i inspirá mi i pa via di loke mi ta siña di nan mi ta purba na siña bo tambe kosnan ku bo no ta mira i/òf tende otro kaminda. Chèk e bukinan ‘Kibra Hacha‘ i Niun Pataka, i eksperensiá un mundu kompletamente diferente di loke usualmente bo sa mira òf tende di dje.
(Feature Image Foto by Curaganga!)
[Si bo a gusta e artíkulo aki i/òf bo ta hañ’é interesante, kompartié ku bo amigunan. Sinti bo liber pa laga bo komentario atras!]
**Images used in this article hold copyright by their respective authors. I’m not the owner nor do I hold copyright on these images. I just needed the image for illustration.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


c: text/html

text:
OTANJESTAD(AAN): Patruya di Oranjestad atento tabata pasando den e Laurens Costerstraat y a mira dos persona cu bivakmuts y arma cu di candela den man bulando cura y drenta mondi. Mesora e patruya a cuminsa cu procedura pa detene e antisocialnan aki. A resulta di ta dos mucha homber di apenas 9 y 13 anja.
Nan a wordo deteni y den nan poder tabata tin tres pistool cu a resulta di no tabata di berdad. (Nep Vuurwapen). Nan a wordo deteni y wordo hiba Warda di Oranjestad unda cu nan a keda basta rato pendiente investigación. Mester resalta cu danki Dios a logra detenenan sin consecuencia fatal. E dos mucha hombernan a comete destruccion purba horta den un percela den Laurens Costerstraat. Adhunto potret di e bivakmutsnan y e tres armanan mescos di berdad pero tabata di hunga. Armanan asína ta spanta cualkier persona.

robotstxt: allowed

filter: keep


text:
MEO a lansa e trayekto di komunikashon den kuadro di Kòrsou su Plan Nashonal di Desaroyo ku un kampaña interaktivo pa hoben. Tur hóben entre 15 i 18 aña di edat por partisipá den grupo, representando nan skol òf organisashon, pa gana premio.
Kòrsou su Plan Nashonal di Desaroyo (2015 – 2030) konosé 5 punto di lansa: edukashon, ekonomia, durabilidat (ku enfoke riba medioambiente), identidat nashonal i bon gobernashon. A finalisá e plan aki na komienso di 2016 i e promé parti di e plan ku a drenta implementashon ta e pilá ekonómiko, bou dikordinashon di MEO. Ta esensial pa prosesonan di implementashon bai kompañá pa komunikashon i p’esei MEO ta lansa e trayekto di komunikashon, pa medio di un kampaña pa hóben, den kolaborashon ku e demas Ministerionan ku ta responsabel pa un di e pilánan den e plan. Konsiderando ku na aña 2030, ora e Plan ta implementá, nos hóbennan di awe lo ta sin mas un grupo ku lo benefisiá di e Plan su implementashon, e kampaña aki ta dirigí riba nan. Den kuadro di e kampaña, e kategoria di edat di 15 – 18 aña lo mester traha riba nan propio interpretashon di un di e pilánan di e plan, pa medio di arte. Nan por ekspresá nan mes pa medio di un pintura, un skèch, un rèp, un poesia òf kualke otro ekspreshon di arte, segun nan eskoho.
Meta di e kampaña aki ta pa laga e trayekto largu di konsientisashon tokante e Plan kuminsá di un forma kreativo i interaktivo, lagando hóbennan krea kontenido tokante nan interpretashon di implementashon di e plan. P’esei mes título di e kampaña ta: “Kon nos ta benefisiá?”. E kampaña tin un durashon di aproksimadamente 3 siman. E hóbennan por entregá nan obra di arte pa mas tardá djaluna 29 di yanüari 12:00 PM. E skol
òf organisashon ku e hóbennan ta representá mester inskribí pa por partisipá i partisipashon ta grátis. E kriterionan di análisis ta kreatividat, kontenido di e Plan Nashonal, abilidat pa visualisá, motivashon pa partisipashon i kantidat di “like” riba e página di Facebook di Kòrsou Kapasitá. Pa mas informashon tokante e kampaña por bishitá e “web page” spesialmente trahá pa e kampaña: www.kitinaden.com. Tambe por bishitá e página di Facebook di Kòrsou Kapasitá, e-mail MEO na [email protected] òf yama señora Gilian Martina, kordinadó di e
kampaña na 516 30 12.


text:
Sint Maarten
Sint Maarten (parti Hulandes) ta un di e sinku islanan ku huntu tabata forma Antia Hulandes. Sint Maarten huntu ku Sint Eustatius y Saba tabata forma e islanan ariba di Antiya Hulandes, di kua e kapital tabata Willemstad na Korsou. E kapital di Sint Maarten (parti Hulandes) ta Philipsburg. E kapital di e parti Franses di Sint Maarten ta Marigot.
Riba 10 di oktober 2010, Korsou a haya su Status Aparte huntu ku Sint Maarten. E resto di e islanan ta keda munisipio di Hulanda, asina yama e islanan-BES
Historia[editá | editá fuente]
Den siglo 17 e franses- i hulandesnan a bringa pa hegemonia di Sint Maarten, ma despues e spañonan a kore ku nan. Na 1648 e spañónan a bai difinitivamente for di Sint Maarten i e hulandes- i fransenan a bolbe. Despues di a bringa ku otro, e dos partidunan a disidi di sinta delibera i dia 24 di mart 1648 nwebe kolonisadó a yega na un akuerdu na Mont des Accords, Agreement Mountain. Den tratu será riba Sero di Akuerdo nan a kumbini pa reparti Sint Maarten i tambe pa biba huntu na pas i trankilidat. Kada partidu a priminti di yuda otro más tantu posibel riba tur terenu. Segun leyenda, un hulandes i un franses para lomba cu lomba i a kunsa kana den direkshon robes rònt di e isla. Kaminda nan a topa, a hala un liña riba e isla pa marka e frontera. E franses a kubri un parti más grandi di e isla i kisas e hulandes a para pa bebe un tiki jenever hulandes, ku te ahinda ta obtenibel riba e isla. Di tur manera, el a tapa menos tereno, loke a pone ku awe e fransesnan ta doño di bintiun miya kuadra i e hulandesnan tin solamente diesseis miya kuadra.[1]
Lista di fuente[editá | editá fuente]
- ↑ Cristal 1 Papiamento, Cap.5.3 pagina 114 y 115, rubrica 10, ISBN 99904-85-89-5 Departamento di Enseñansa Seccion Desaroya di Curiculo Aruba, ortografia adapta.


text:
NEW YORK CITY, Merca- E prijs di e prome bitcoin futuro a subi bay halto despues di cu e moneda digital aki, cu cada biaha ta mas popular, diadomingo a debuta den un di principal bolsanan di balor di Merca.
E contract cu futuronan (e moneda digital) lo vence na Januari, pero cuater hora despues di e comienso di e cotizacion riba e Chicago Board Options Exchange, a subi mas di 3 mil dollar, te na 18.010 dollar. E prijs inicial tabata di 15 mil dollar, segun datonan di CBOE.
E comienso di e cotizacion diadomingo atardi pa 5 or, a surpasa e cyberwebsite di CBOE. “Debi na e trafico inmenso ariba nos cyberwebsite, bishitantenan cu subi www.cboe.com lo por haya nan mes confronta cu e funcionamento ta mas slow cu normal. Incluso, algun biaha e por ta temporalmente out of service”, según e bolsa den un comunicado, agregando cu e operacionnan no a sufri e consecuencianan di esaki.
Otro mercadonan grandi, e Chicago Mercantile Exchange, lo cuminsa opera e moneda digital dia 18 di December, pero lo uza un variacion di prijsnan di bitcoins, for di diferente luga.
E bitcoin a aumenta notabelmente dese comienso di aña, ora cu e tabata bou di mil dollar, te yega na un punto halto di 16.858 dollar dia 7 di December ultimo riba e mercado di bitcoins Coindesk. Diadomingo atardi pa 7 or, e moneda digital tabata tin un prijs di 16.405,76 dollar riba Coindesk.
Futuro ta un tipo di contract cu un cumprado y un bendedo ta acorda un prijs en particular cual lo wordo entrega riba un fecha stipula. p’esey ta yam’e “futuro”. Futuro ta disponibel ariba casi tur e bolsanan di balor, pero su uzo mas destaca ta den productonan basico manera trigo, soya, oro, crudo, cacao y orange juice gefreeze.
E futuronan ta representa un aceptacion mucho mas grandi di bitcoin, pero tambe ta wordo exponi na e forsanan di mercado.
Bitcoin ta debuta ariba e mercado di balor di Chicago
NEW YORK CITY, Merca- E prijs di e prome bitcoin futuro a subi bay halto despues di cu e moneda digital aki, cu cada biaha ta mas popular, diadomingo a debuta den un di principal bolsanan di balor di Merca.


text:
Local Aruban newspapers Diario Aruba shares an article on Caribbean Linked IV in their Saturday, July 30, 2016 edition!
Take a look at the full article in Papiamento on Diario Aruba here announcing this year’s residency & exhibition programme at Ateliers ’89!
*NB – there are some inconsistencies with artists’ names and countries in the original version of this article.
ORANJESTAD (AAN)– Diamars awor 2 di augustus ateliers ’89 fundacion ta presenta e proyecto di arte caribense unico den su genero y mas aprecia actualmente yama ”Caribbean linked iv”. cu un presentacion den su black box di e curador di momento Pablo Leon de la Barra procedente di Mexico!
Durante tres siman e artistanan invita den residencia na ateliers ’89, lo presenta, discuti y traha nan obranan cu lo wordo presenta na final, diadomingo 22 di augustus den e salanan magno di exposicion na ateliers ’89 unda publico en general ta wordo cordialmente invita pa ta participe di e interesante evento aki y su anochinan di presentacion, charla y exposicion.
Asina, Ateliers ’89 Academia di Bellas Artes Aruba ta invita un y tur pa e anochi di inicio di un serie di charla internacional pa e artistanan invita den su Black Box. E charlanan aki lo sigui tur anochi di siman pa e dos siman y mey cu ta bini. 13 artista y 3 curador lo ta participe di e evento di Ateliers ’89 titula Caribbean Linked iv. lo ta un ocasion pa no perde di bin siña conoce e artistanan, nan obra y persona durante e charlanan aki. E curadornan lo trece e tension necesario padilanti discutiendo e obranan di cada artista y nan mes un pensamento di kiko ta e arte contemporaneo actual. Pablo León de La Barra ta wordo sigui pa Maria Elena Ortiz di Museo PAMM di Miami, y Holly Bynoe di St. Vincent y curadora actualmente na e National Gallery of Bahamas y directora di ARC Magazine. Tur ta curadornan hopi interesante mirando e posicionnan clave cu nan ta ocupa den Caribe.
Tambe lo ta presente pa publico life riba internet for di e Black Box y riba Facebook, e escritor David Knight for di Islas Virgenes. Life stream y filmacion lo ta bou di coordinacion di Ryan Oduber y Alexis Tromp. Y trabounan di publicidad y guia di e artistanan durante na estadia na Ateliers ’89 ta den encargo di Katherine Kennedy, Barbados cu a traha un pagina web hopi bunita mes pa CLIV. Hunto cu e artista Arubiano Robin de Vogel kende a bin ta preparando tur e artistanan pa nan estadia ta uno agradabel na Aruba. E 11 artistanan invita ta: Frances Gallardo Puerto Rico, Travis Geertruida Curacao, Charlie Godet Thomas Bermuda, Nowé Harris Bahamas, Tessa Mars Haiti, Oneika Russel Jamaica, Shanice Smith Trinidad, Simon Tatum Cayman Islands, Humberto Diaz Cuba y Laura de Vogel Aruba. No por perde e oportunidad unico aki y bin e anochinan aki na Ateliers ’89 y ta participe di e charla y discusion di e curador di momento Pablo León de La Barra. Bin como artista y bin mustra e curador bo mes un obra, bin como amante di arte y sea participe e presentacionnan y discusionnan, bin como bo mes y disfruta di e gran momento aki den nos historia di arte contemporaneo internacional y Caribense y e evento grandi aki Caribbean Linked IV.


text:
Resúmen di 2015 – Movementu Futuro Kòrsou Trabounan hasí pa Sithree “Cey” van Heydoorn
Despues ku na novèmber 2015, pa motibunan di salú i tambe teniendo na kuenta e desaroyonan polítiko riba nos Pais, ora señora Monique-Koeyers Felida a tuma e desishon pa dediká tur atenshon na su salú i pa sigui ku su tratamentu médiko den eksterior i entregá su retiro komo miembro di Parlamento, MFK a start e proseso pa nombra sr. Sithree van Heydoorn komo Miembro di Parlamento pa Movementu Futuro Kòrsou.
Na desèmber 2015, sr. van Heydoorn a huramentá komo miembro di Parlamento. Tratamentu di Presupuesto 2016 tabata den e mes un siman ku sr. van Heydoorn a huramentá. E tratamentu di presupuesto tabata e úniko reunion nan di Parlamento ku sr. van Heydoorn a atendé promé ku Parlamento bai den reseso i finalisá aña 2015.
Sra. Koeyers-Felida tabata konsentrá su mes hopi riba tópikonan di enseñansa den Parlamento i esaki ta netamente lokual ku sr. van Heydoorn a sigui kuné. Durante su promé intervenshon na momentu di e tratamentu di Presupuesto 2016, sr. van Heydoorn a mustra kon den e último desenionan a neglishá enseñansa i ku ainda nos no ta realisando e importansia di enseñansa. Den e mesun rosea sr. van Heydoorn a kuestioná ku “Enseñansa grátis” no ta grátis i e nivel di nos edukashon ku e métodonan aktual no ta dunando e resultadonan deseá.
Preguntanan ku sr. van Heydoorn a hasi na Minister di Enseñansa durante e Reunion tabata tin di aber ku entre otro;
- E kantidat di studiante ku a resultá komo “dropout” den 2014/2015
- Studiamentu den region
- Oumento di supsidio di SSC pa asina garantisá proyekto pa studia den region
- Supsidio anual na Universidat di Kòrsou
- Si tin un plan konkreto kon ta bai atendé ku retraso den mantenshon di e diferente skolnan na Kòrsou.
Sr. van Heydoorn no a keda te na e tópiko di enseñansa so, pero a dirigí tambe algun pregunta na Minister relashoná ku Sentro Pro Arte. Sr. van Heydoorn tabata kier a sa;
- Kuantu sèn a wòrdu gastá pa ku Sentro Pro Arte for di aña 2010 i na kiko e sèn aki a wòrdu gastá.
- Kiko ta e plannan konkreto pa 2016 pa loke ta trata e renobashon di e teatro nashonal aki.
Sr. van Heydoorn a finalisá su intervenshon durante e Reunion pa tratamentu di presupuesto 2016 ku un tópiko ku MFK for di komienso a bringa duru pe, Energia Renovabel “Panel nan Solar” na skolnan aki na Kòrsou. Un proyekto ku e gobièrnu aktual tin 3 aña kaba ta primintí ku lo wòrdu ehekutá, pero ku ainda ta wardá den lachi sin por start kuné.


text:
BO SOÑO
Bo tin un soño di Dios pa bo destino of futuro cu bo ta haya repetidamente? Si ta asina, bo tin un responsabilidad pa responde. Skirbi bo soño, puntra Señor y warda riba djE, y no conta cualke persona. Bay riba un biahe cu Dios. Y……Durf di Soña!...
E LEY DI DIVERSIFICACION (Principionan di Prosperidad)
Con pa aumenta bo rikesa? Dor di sembra fiel y cu sabiduria. Desaroya disciplina y enfoke. Emplea bon principionan di negoshi y lo bo genera simianan mas lihe. Sea un bon mayordomo cu/di lo cual bo tin!
Segundo parti...
E LEY DI DIVERSIFICACION (Principionan di Prosperidad)
E Palabra di Dios ta duna nos leynan, principionan y preceptonan cu, si nos sigui nan, nos lo haya e resultadonan cu nan ta priminti. Siña con pa laga bo placa traha pabo!
Prome parti...
DILIGENCIA
Diligencia ta e calidad di con nos ta haci e cosnan cu nos ta haci. Con pa ta diligente den algo ta depende di bo escogencianan y e motivacion di bo curason. Pone esfuerso continuo/consistente y sincero den tur loke bo haci....


text:
ORANJESTAD (AAN) – Un empleado di Gobierno, despues di a wordo condena pa posesion di un arma di candela y a haya castigo di prison, a haya castigo disciplinario caminda el a wordo kita for di trabou. E persona masculino a dicidi di cuminsa un caso contra Gobernador, kende a firma e decreto pa e retiro.
E tipo di casonan aki ta “Landsverordening ambtenarenrechtspraak” (La). Ta asina cu segun ley di ambtenaar (Lma) ora un persona haya castigo di prison, por tuma medida disciplinario contra dje y un di e medidanan ta retiro.
RETIRO
E decreto di retiro ta di dia 20 Maart 2018, caminda Su Excelencia Gobernador, haciendo uso di articulo 98, di Landsverordening material ambtenarenrecht (Lma), a kita e persona, un empleado di DOW, for di trabou.
E persona a protesta contra e decreto aki dia 17 di April y dia 26 di April 2018 el a cuminsa un caso. E persona a pidi Hues pa tuma e decision cu e lo sigui haya su salario y traha como empleado di Gobierno te ora cu e instancia mas halto a tuma un decision riba su protesta.
Tratamento di e caso tabata na Juni 2018 den raadkamer y recien sentencia a cay.
EVALUACION DI HUES
Hues a mustra cu segun articulo 94 di La, un empleado di Gobierno por cuminsa un caso pa pidi un decision di Hues relaciona cu e decreto cu el a haya.
Hues a mustra cu segun articulo 82 di Lma, un ambtenaar cu haya castigo pa un caso penal lo por spera di haya medida disciplinario. Articulo 83 di Lma ta mustra cu un di e castigonan disciplinario ta retiro.
Articulo 98 di Lma ta bisa cu un ambtenaar por wordo kita ora e haya castigo di prison.
RETIRO TA NA SU LUGAR
Hues ta mustra cu e persona ta traha como supervisor na DOW y door cu dia 18 Januari 2018 a wordo condena pa posesion di arma di candela, el a haya retiro. E persona a wordo condena na 15 luna di prison di cual 5 luna ta condicional.
Na opinion di Hues e hecho pa cual e persona a wordo condena por wordo cualifica como un hecho hopi serio. Hues ta mustra cu por pone exigencianan halto pa un ambtenaar pa loke ta integridad y confianza pa cu ehercemento di su trabou.
Hues ta haya cu Gobernador cu bon base a tuma e punto di bista cu e persona door di su actuacion, a crea desconfianza. Teniendo na cuenta e castigo penal contra e personal y pa un hecho hopi serio, Gobernador por a tuma e decision di retiro.
Hues ta di opinion cu e puntonan cu e persona a trece padilanti esta cu Gobernador ta actua contra diferente principionan, no ta pisa asina hopi pa bisa cu e decision di retiro tabata un sancion mucho pisa.
DECISION
Hues su decision ta cu e ta rechaza e peticion di e persona.


text:
Diasabra ultimo riba pista di Palo Marga a tuma lugar e di tercer careda official di Drag Race pa e isla di Aruba cual ta valido pa e Mio Wireless Point Series local como tambe pa e IHRA Summit Super Series. Ta asina cu The
We have more ladies.. Diveana is a girly girl with a bubbly personality that drag races! So as you know here at RaceJunkies we like to empower women, we decided to do a photoshoot/interview with Diveana! Here it goes..
Diasabra awor un biaha mas e pista di Palo Marga lo ta escenario di interesante caredanan di Drag Race valido pa e Mio Wireless Point Series di Aruba como tambe e coredornan registra na IHRA lo por acomula puntonan den e IHRA Summit Super
If you are ever in need of a CNC cut flange or welds, Odubros should be on the top of your list.Odubros like the name says is a family owned and operated business. Whatever your needs might be, cutting or welding? Elson will be
Depues di a qualifica pa di dos biaha consicutivo como nr 1 diadomingo anochi pa prome biaha den historia di The Brute Racing Organisation den presencia di nos Prome Minister Mike Eman Team Aruba ta gana e titulo maximo di un evenemento di ADRL!
5 Dia di emocion, adrenalina y suspenso tabata ta tin riba e pista di Palo Marga den e magno celebracion di e 30 Aña di Palo Marga. Participantenan di Corsow, Bonaire, Puerto Rico sin laga afor a bataya den e differente categorianan pa asina mustra


text:
WILLEMSTAD - Petishon pa reunion públiko ku punto di agènda, kambio di moneda pa Kòrsou anunsiá den prensa pa motibu di deklarashon nan di Banko Sentral di Kòrsou i Sint Maarten (CBCS) i su konsekuensianan sea positivo òf negativo pa nos presupuesto i komunidat.
Akuerdo di aviashon entre Kòrsou i Alemania
Willemstad – Kòrsou ta un hoya den laman Karibe i ta pues un pais dushi pa turistanan bishita.
Gobièrnu ta bai traha di forma aselerá riba dunamentu di terenonan pa metanan agrario
Willemstad – Pa hopi aña tin un lista di espera di mas o menos 400 siudadano ku a hasi petishon pa un tereno pa planta fruta i berdura pa uso propio òf pa kuminsá un kunuku pa por bende.
Kampionata Nashonal Mountain Bike 2018
WILLEMSTAD - Djadumingu 23 di Sèptèmber 2018, Federashon Siklismo Korsou (Curaçaose Wielers Bond, CWB) ta organisá kampionato nashonal Mountain Bike, MTB 2018. E kampionato nashonal lo tuma lugá den i alrededor di St. Joris Baai / Koral Tabak.
Mayornan indokumenta ta ser aparta for di nan yunan?
WILLEMSTAD - Algun siman pasa mi a mira ku hopi dolor nami kurason kon na Merka mamanan ku drenta Merka di un forma ilegaal i ku ta no dokumentá ta wòrdu apartá di nan yunan na momentu di nan enkarselashon, ku tur e konsekuensia negativo ku esaki ta trese pa e muchanan i nan famianan.
Instalashon di direktiva Simadan Toastmasters Club
WILLEMSTAD - Den un seremonia ku a tuma lugá na ‘Academy Hotel’, Simadan Toastmasters Club a instalá su direktiva pa aña 2018-2019.
PsyCur, e asosiashon di psikólogo di Korsou ta para pa kalidat
WILLEMSTAD - E asosiashón di psikólogo PsyCur ta para pa kalidat i ta sigui traha rumbo pa esey. Nos ta hasi esey dor di entre otro organisá anochi di informashom/ tema & lektura, trese training spesialisá I profeshonal Korsou, duna miembronan informashon tokante rekapasitashon i entrenamentu, pero tambe dor di diseñá un areglo I prosedura di keho ku aktualmente no ta eksistí ainda na Korsou.


text:
Hobennan masculino y femenino di 16 aña bay ariba
ORANJESTAD (AAN): E agencia di modelo mas renombra di nos region lo tin un casting diaranzon dia 14 di Juni proximo pa asina mira hobennan masculino y femenino cu ta interesa pa forma parti di e elenco di modelonan profesional cu e agencia ta representa.
E casting lo tuma lugar na TRASH Store caminda lo mira tur cu a registra pa asina selecciona kendenan e agencia kier representa.
“KOMA ta un model agency, no un instituto di modelahe, ta pa e motibo aki e agencia ta kies kendenan cu nan kier representa.
Na Aruba modelahe ta mas bien un hobby y ta yuda cu e desaroyo social y auto-estima di hobennan” ta locual Ronchi De Cuba, presidente di KOMA MODELS a duna di conoce.
E agencia ta responsable pa descubri, prepara y lanza e mihor modelonan di nos pais. E caranan mas conoci den modelahe, pa foto of pasarela, ta pertenece na KOMA MODELS.
Actualmente e agencia e restructura su website y a dicidi di busca algun cara nobo pa representa. “Nos ta buscando hobennan cu un fisico atractivo y cu un personalidad amical. Modelahe no solamente ta encera “good looks” pero tambe un great personality cu bon manera” Ronchi ta continua bisando.
E agencia, estableci na 1989, a sa di presenta e eventonan mas grandi di moda di nos pais. Un y tur cu ta interesa ta keda invita pa inscribi, sin ningun costo, na TRASH Store pa asina forma parti di e casting nacional di KOMA MODELS.
Pa mira mas di e agencia por bishita nan website komamodels.com of bay ariba nan pagina di facebook KOMAMODELS.


text:
Pronostico di tempo pa diadomingo anochi: levemente te parcialmente nubla y un chens pa un awasero pasahero.Durante diadomingo: levemente te parcialmente nubla cu chens pa un awacero pasahero.
Teperatura maximo 31 grado Celsius y temperatura minimo 25 grado Celsius.
Solo lo baha awe nochi 06:17 pm y lo sali mañan mainta 06:54 am.
Biento: modera te basta fuerte for di generalmente direccion oost; forsa 4 te 5 (20 te 39 km/ora, 11 te 21 nudo). Den dia posiblemente fuerte te duro den rafaga;
forsa 6 te 7 (40 te 54 km/ora, 22 te 29 nudo)
Situacion general di tempo:
Un area di presion halto ta domina. sinembargo den e proximo dianan, areanan di humedad y nubianan lo cruza nos area y ta induci shelo parcialmente nubla y awasero pasahero.
Condicion di lama:
Olanan di lama lo ta for di direccion oost-noordoost cu haltura di 5 te 8 pia.
Temperatura di superficie di lama: 27 grado Celsius.
Fenomenonan special: ningun
Registracion di temperatura (Celsius) y awasero (mm) den ultimo 24 ora:
Airport max 31 / min 26 / -.-
Sero blanco max 31 / min 27 / 0.0
Pronostico di tempo pa diadomingo te diamars:
Parcialmente nubla cu chens pa un awasero pasahero. Biento lo ta for di direccion generalmente oost y modera te basta fuerte, posiblemente fuerte te duro den rafaga;
temperatura max / min lo ta: 31/25


text:
Na nos mesa di redaccion a presenta un senjora (abuela) cu su yiu homber, kendenan ta alega cu nan tin un sentencia di huez, unda e weekend aki ta toca turno pa dos mucha keda serca nan. A purba na varios ocacion pa localisa e mama, kende ta keda draai y ganja, sin entrega e muchanan.
Nos por compronde tambe cu e mama ta wordo protehi pa un polis di fam F. E tata a acudi na warda di polis cu e sentencia den man, pa asina busca paradero di e muchanan scondi, pero sin ningun resultado.
Polis a tuma contacto cu e famia, pero nan ta cera e telefon.
E tata y e abuela a dicidi di bin informa esaki na prensa, pa asina mustra riba e hecho cu apesar cu nan tin un sentencia di huez cu ta nan weekend, e mama ta incumpli e sentencia y sin ningun sorto di consequencia.
Tanto polis ta na altura y voogdijraad ta na altura, pero keto bay, ningun accion of no ta sinti cu ningun accion ta wordo tuma! Den prome instante no ta pensa cu algo malo ta pasando cu e muchanan, pero kisas mas bien ta un pre potencia di e mama.
Den un caso asina aki, tin un meldpunt? Y ta kende mester ranca e bel ? Nos tin suficiente les di casonan di pasado, cu ora no sa paradero di un mucha, ta corecto pa busca su drechi.


text:
Entrante awe, 20 di yuli, InselAir lo pospone su operashon entre Hato International Airport Curacao I Aeropuerto Internacional di Maiquetia, Caracas.Debi na rasonan ainda pa e kompania InselAir deskonsi, e kompania a wordu impone pa stop operashon na e aeropuerto na Caracas. InselAir, ku a selebra un eksitoso vuelo inaugural dia 18 di yuli ultimo, ta hasiendo lo maksimo pa akomoda tur pasajero ku ya kaba tin un pasashi di InselAir riba e buelonan pa of for di Caracas.
Nos ta trahando konhuntamente ku otro aerolinea pa por akomoda tur nos pasajeronan ku tin un reservashon of pasashi pa of for di Caracas riba InselAir, segun Sr. Edward Heerenveen, Chief General & International Affairs. Na e momentonan aki nos ta den kontakto ku tur kliente personalmente, pa asina sigura ku tur pasajero lo wordu atende.
Sr. Heerenveen ta pidi tur kliente, ku tin un reservashon of pasashi pa of for di Caracas pa tuma kontakto ku nos Call Center na Korsou na + 5999 747 0444 of na Merka +1 800 386 4800 pa mas informashon. Pasajeronan ku a hasi resevashon of a kumpra tiket via di agencia di biahe, por tuma kontakto ku esaki pa hanja mas informashon.
Benefisionan manera miles akumula di nos programa Insel StarMiles lo keda vigente meskos ku otro benefisionan resibi ora kumpra un tiket di InselAir, Sr. Heerenveen ta konklui.
InselAir lo anula su buelonan entre e dos destinashonnan aki pa e dianan benidero i ta eksplorando tur posibilidat pa por re establese e ruta aki lo mas pronto posibel Heerenveen ta splika Nos representantenan na Venezuela ta trahando duro pa nos por kuminsa bek mas lihe posibel. Nos a hasi un invershon grandi riba e ruta aki i nos ta prefera di kuminsa ku nos buelonan pa Caracas mas pronto posibel.
InselAir kier rekorda tur pasajero ku a hasi reservashon of a kumpra tiket kaba riba e ruta entre di Korsou Caracas pa tuma kontakto ku InselAir of nan agensia di biahe lo mas pronto posible.
Informashon di InselAir
Den Sur Amerika, InselAir ta opera riba e destinashonanan Valencia i Las Piedras na Venezuela i Medellin na Colombia. Otro destinashonnan di InselAir ta Aruba, Bonaire, Curacao, Kingston, Haiti, St. Maarten, Charlotte, Miami, San Juan, St. Domingo i Suriname.
Inselair tin 15 destinashon, 46 buelo diario i tur tarifa semper ta wordu menshona pa pasashi ida y vuelta. E linea di aviashon ta konsentra riba Customer Experience, seguridad i on-time performance. Inselair lo bai ekspande e eksperiensha di su pasaheronan na bordo door di introdusi Comfort Class pronto.


text:
Chofer a perde control bolter cu vehiculo riba Sasakiweg, polis a detene e chofer burachi aki
Diaranzon madruga a drenta informe di un accidente cu hende herida riba Sasakiweg banda di Tropicana Resort, mesora a dirigi tanto polis como ambulans na e sitio. Na yegada di e patruya a bin encontra cu un Toyota Tercel cu lo a bolter y bay cay memey di e vianan. Polis a acerca e chofer pero esaki tabata bao influencia y no por a para trankil riba su pianan. Despues di varios intento di polis pa haya e documentonan di e auto y su version polis mester a bay over na detene y esaki kier a core bay memey caminda purba di huy pero polis a logra gar'e y detene. E chofer tabata bini for di e hotelnan bayendo direccion pa Oranjestad unda cu na un dado momento e chofer tabata core cu un velocidad asina halto cu ela perde control, baha caminda, bolter bay casi sali riba e caminda di trafico contrario. E chofer tabata tin un herida chikito pero a ser atendi na warda di polis mes.


text:
Ministerionan di Asunto Social y di Enseñansa a reuni den cuadro di e Crisisplan Social
Recientemente Minister di Asunto Social conhuntamente cu Minister di Enseñansa a reuni cu entre otro Departamento di Asunto Social y Bureau Sostenemi cu e meta pa por tin un ehecucion cu mayor efectividad di e Crisisplan Social.
E problemanan social na Aruba ta grandi, nan ta multiple y nan ta amplio. Aspectonan di nos Pais cu pa e ultimo añanan no a ricibi ningun clase di atencion. Problemanan cu a wordo neglisha cu awe a resulta den un realidad amargo. Tapando wowo, birando cara bo no ta resolve e problema. Construyendo caretera y traha stupi di klinker no ta soluciona e problema. Al contrario. Bo construccion tabata meramente cosmetico mientras cu e problemanan tabata intensificando.
Desde cu Minister Glenbert Croes a asumi e cartera social, di biaha el a hay’e confronta cu e gravedad di e problema di nos pais. Nos tin dos angelito den cielo a consecuencia di e falta di interes di Gobierno anterior pa atende cu e aspectonan cu tabata sclama pa atencion. Pero e mandatario, apesar cu e no ta un experto riba tereno social, a actua. El a dicidi di yama tur stakeholder aden pa por scucha tur nan preocupacionnan, pa por scucha tur locual ta nan proposicionnan cu a resulta den e Crisisplan Social. Pero asina mes, ta den practica, scuchando cada ken nan expertisio, bo ta haya sa na unda mester mehora e ehecucion di e crisisplan pa sigura cu e solucionnan ta yega unda cu realmente tin mas mester di dje.
Esey pues tabata e meta di e reunion pa sigura cu ta deshaci di tur obstaculo pa percura cu e proceso dje ehecucion tin su continuidad pa hunto yega na e resultadonan desea pa miho di nos hendenan y nos pais. Durante e reunion e mandatario a gradici Minister di Enseñansa pa su apoyo, cooperacion y atencion pa e problemanan social na nos scolnan. “Hunto nos ta logra un miho pais pa nos yiunan y nos nietonan” Minister Glenbert Croes a expresa.


text:
Tokyo2020
Mack a firma beca Olimpico
Di e manera aki Mack a start su preparacionan pa Tokyo2020
Atleta Mack van den Eerenbeemt a firma su beca Olimpico esaki como su preparacion pa Tokyo 2020.
Dos luna pasa Comite Olimpico Internacional a otorga un Beca Olimpico na 8 di nos atletanan elite di Aruba. Algun di nan presente na Aruba a firma e Beca Olimpico pa cu nan preparacion pa e Weganan Olimpico Tokyo 2020. Diaranzon mainta e directiva di COA hunto cu e Direccion Tecnico a firma cu e atleta elite di vela, Mack van den Eerenbeemt di sailing cu tambe ta forma parti di e 8 atletanan cu e keda escohi.
Un beca Olimpico tin como meta pa duna un atleta apoyo di e nivel mas halto, pa asina e por prepara su mes miho y trata di logra un clasificacion pa Weganan Olimpico. Cu e apoyo aki e atleta tin acceso na facilidadnan di entrenamento superior, na entrenadonan specialisa y por participa na mas competencia clasificatorio.
Mirando e aprobacion di IOC pa otorga na e ocho atletanan un beca Olimpico pa Tokyo 2020 ta un logro super grandi pa nos atletanan y un logro grandi pa deporte Arubano.
Mayoria di e atletanan mescos ta e caso di Mack van den Eerenbemt ta biba, studia y eherce nan deporte den exterior, nan lo sigui entrena den exterior, como parti di nan desaroyo deportivo. E beca ta yuda cubri un parti di e gastonan envolvi cu e preparacion ta trece cun’e. Di aki bandi COA ta desea e atleta Mack van den Eerenbeemt tur clase di exito y ta spera cu e atleta lo sa di haci bon uzo di e oportunidad aki, y cu e lo produci e resultadonan cu tanto nos ta anhela.


text:
Mucha ta siña mas di parha
July 13, 2018
Biblioteca hubenil su programa vacacional den vakantie grandi a cuminsa e siman aki. Como tema a scohe “Nos parhanan” mirando cu National Geographic a proclama aña 2018 como “Year of the bird”. E meta di e programa aki ta pa duna muchanan informacion tocante nos parhanan. Ta duna mucha informacion di parha pa medio di un exposicion di parha di fotografo profesional di parha, sr. Greg Peterson y 3 cuadra di artista visual Elvis Tromp. Lo tin obra di man, muchanan ta traha un shoco. Y ta pasa pelicula di parha. Prome siman sr. Greg Peterson, escritor di ‘Bird wildlife of Aruba’ a duna muchanan informacion di parhanan di Aruba. Un invitacion pa tur mucha cu a registra pa un otro edicion den siman binidero.
E programa aki ta posibel cu cooperacion di Aruba Birdlife Conservation, Parke Nacional Arikok y e artista visual Elvis Tromp.Scroll To Top
Recent Posts
Orario Biblioteca Nacional Aruba
Oranjestad
Dialuna, diaranson y diabierna 08:00-19:00
Diamars y diahuebs 08:00-17:00
Dept. Arubiana
Dialuna, diaranson y diabierna 08:00-19:00
Diamars y diahuebs 08:00-17:00
San Nicolas
Dialuna, diaranson y diabierna 08:00-17:00
Diamars y diahuebs 08:00-19:00


text:
Basha Foundation:
ORANJESTAD – E aña aki ta cumpli 10 aña cu anochinan poetico a cuminsa tuma luga na Aruba. Pa celebra esaki Basha Foundation ta presenta e festival di poesia “Poetry is an island” cual lo tuma luga dia 27 di augustus na Flor de Oriente.
E portanan lo habri 4 or atardi y evento lo sigui te cu aproximadamente 12or di anochi.
E entrada pa e festival ta solamente 1 florin. Un di e fundadornan di Basha Foundation, esta Maria Silva ta conta cu e meta di e evento ta pa trece e comunidad completo hunto pa medio di arte. E meta no ta pa tin un festival unda tin yen cos pa hende cumpra so, sino cosnan pa hende haci y disfruta di dje.
E dia lo conta cu entretenimento di diferente banda y DJ localnan tambe y diferente cantante manera Brown Sugar y Pearl Dumfries. E ta importante tambe pa trece dilanti e esencia caribense den e evento, pa e motibo ey mes tambe lo tin Steelpans pa deleita publico.
Poesia pa tur hende
E prome mitar di e dia lo ta enfoca riba muchanan cu ta haci poesia entre edadnan di 6 pa 13 aña. Hunto cu nan lo tin e baluartenan poetico di nos comunidad como entre otro Olga Buckley, Desiree Correa y un grupo di Colegio Bon Bini bou di guia di Munje Oduber Winklaar. E parti mas anochi, lo enfoca riba poetanan un poco mas grandi y cu ta conoci pa asisti e anochinan poetico tur luna como Henry Dabian, Luis Villegas, Mirzah Manga y Wendy Maduro Johnson.
Poeta international
Pa prome biaha, Fundacion Basha lo trece un poeta international pa clausura e anochi tambe.
Ta papia aki di e poeta Americano Alysia Harris, cual ta basta popular den su area y e ta un nomber conoci den e comunidad di poeta na Aruba. E hoben ta un poeta renombra, cu a traha cu diferente organisacionnan grandi.
Mas famoso ta su poema “That Girl” cu a sali riba e programa “Brave New Voices” riba e canal HBO na merca cu actualmente a surpasa 3 miyon di views riba Youtube. Harris tambe lo aporta na comunidad pa medio di duna dos tayer di poesia.
Un na e hobennan di Ortopedagogische Centrum na Dakota y e otro na e presonan femenino na Korrektie Instituut Aruba.
Basha Foundation ta invita pueblo completo pa forma parti di un actividad cu ta un poco diferente cu lo normal y cu ta inclui famia completo.


text:
ORANJESTAD (AAN): Segun Edgard Vrolijk di Partido MEP, e ta contento di por a scucha parlamentario Jennifer Arends-Reyes cu porfin den oposicion a corda cu e maestronan tambe ta existi.
Mi ta lamenta cu señora Jennifer Arends-Reyes tabata tin tur elemento pa haci tur cos posibel y cu el a menciona entre otro Veiligheidsschool, Functiehuis por a ser ehecuta pasobra nan gobernacion a conta cu 12 parlamentario y nan mesun ministernan entre nan nan mesun colega di partido señora Michelle Hooyboer-Winklaar.
Scolnan Saludabel:
Señora Arends-Reyes no sa drechi kico Scolnan Saludabel ta encera. Mi persona tabatin e honor di por a traha cu e proyecto aki y cu Cacique Macuarima School tabata un ehempel cu a ser usa pa su gobierno pa haya sa con nos a pone esaki draai, entre otro enfocando riba deporte y tambe riba conscientisacion unda cu nos a bin cu dia di desayuno, dia di awa y alaves enfoca riba treatnan saludabel.
Tambe a bin cu carousel di salud unda cu nos a toca tema di salud y unda a invita entre otro dentista, dietista. Pero tambe a organiza carousel social unda nos tabatin instancianan manera Wit Gele Kruis, FADA etc cu a bin papia riba entre otro uso di droga, alcohol, embaraso hubenil, malesanan contagioso y asina nos a duna contenido na esaki y a bira parti di nos curiculo escolar.
Pero di parti gobierno a papia di e school saludabel pero no tabatin fondo pa esaki y ta scol mester a busca fondo y sponsor pa por haci esaki posibel. Pues si pa esaki Jennifer tabata asina preocupa e por a exigi su minister pa pone fondo disponibel ya cu den mi concepto esaki ta un tremendo idea pa conscientisacion.
Alavez e ta percura pa mas y mas hende cuminsa come mas saludabel pero tambe haci mas movimento. Y sigur den esaki mi a core campaña y mi ta spera cu por logra esaki y cu mester bin mas proyecto manera Parke Curason na Jaburibari pa duna contenido na movimento sano den bario.
Veilige School:
Mi ta completamente di acuerdo cu mester protega e docentanan. Y mi ta spera cu Minister di Enseñanza pero tambe di Husticia por traha en conhunto pa porfin bin cu un plan concreto pa esaki. Test pa droga y alcohol ta un parti di esaki y no solamente pa e alumnonan pero tambe pa e cuerpo di docentenan pa garantisa un clima escolar sano.
Banda di esaki mester crea un structura pa brinda ayudo na hobennan cu problemanan social y di comportacion y esnan cu por faya e test di droga of alcohol, pasobra derecho di mucha ta exigi pa nan por ser yuda y no exclui. Pues bin cu test djis pa saca un mucha di school no ta e solucion pasobra na final di dia si no yuda e alumno mayan e por toca bo porta di cas pero den otro forma simplemente pa motibo cu nos a cera wowo pa nan.
Codigo di comportacion pa docente:
Mi no a scucha Jennifer Arends-Reyes papia riba e codigo aki cu mester ser para di inmediato y revisa esaki, pasobra manera cu e ta actualmente e ta ser malusa. Na e momentonan aki tin un caso di un docente pasobra el a expresa su mes riba Facebook y su expresion a toca un famia cercano di e directora y esaki a haya di bon pa duna e docente un berisping por escrito, unda cu ta muestra di ta malusa esaki y a kibra e libertad di expresion di un ciudadano ya cu na e momento ey e no tabata den su funcion.
Riba kico el a reacciona no tabatin nada di haber cu school y ni cu ningun trahador of alumno. Y e docente corectamente a manda su bezwaar pero te awe e no a haya contestacion riba esaki, unda cu den un fundacion e procedura di LMA no ta aplicabel y mayan si yega na kita e docente aki e lo mester bringa su caso na un Huez Civil y unda ta muestra cu e locual tin riba papel huridicamente no ta cuadra cu realidad. Pues mi ta urgi Minister pa stop y revisa esaki.
Appel di Oro:
Tin mas manera y sigur mas husto pa recompensa maestronan. Mi tin mi opinion y sigur den bista con esaki ta bay, ami y hopi maestro no ta acuerdo cu esaki. P’esey mi a manda un mocion unda cu mi tin sigur cu esaki ta un reconocemento pa tur maestro pasobra pami tur ta appelnan di oro cu ta sali di mainta tempran di nan cas pa haci nan trabao den situacion hopi biaha malo pero na bienestar di e mucha.
Hopi di nan nunca lo ser reconoci pero si ta haci inversionnan grandi den nan klas pasobra nan ta gusta esaki, pero dia pa dia esaki ta bira mas costoso. P’esey ami a propone pa duna nan anualmente 250 Florin como compensacion pa nan por cumpra material y den caso cu no por debi na situacion economico cada dos aña p’asina nos ta duna gratitud pa nan trabao y sigur lo por ser mihor usa cu un pin di appel cu na final hopi no sa ni unda e ta mas. (E ta sigui).


text:
Papiamento is definitely Spanish , according to the new automatic language identifier!! I pasted a few sentences into the empty box and the result was:
Spanish, reliable, 18.8 % (With only one sentence I got Galician.)
I have found a Dutch word in the texts - OF (for OR)
Text to Detect:
Awe ta Dia di Prensa, un dia ku periodista i trahadónan den prensa ta reflekshoná riba e trabou diario ku nan ta desplegá dor di mantené komunidat informá di loke ta pasa tantu lokalmente komo riba... El mejor beatboxer k existe, esta version del video no tiene cortes y salen 4 canciones mas k en otros El mejor beatboxer k existe, esta version del video no tiene cortes y salen 4 canciones mas k en otros Category: MusicTags: Beatbox Beat box oloño Awe ta Dia di Prensa, un dia ku periodista i trahadónan den prensa ta reflekshoná riba e trabou diario ku nan ta desplegá dor di mantené komunidat informá di loke ta pasa tantu lokalmente komo riba plano internashonal. Un bon dia tambe pa nos kompartí algu masha importante ku televidentenan ku ta sigui e boletinnan diario di TeleNotisia. Redakshon di TeleNotisia ta funshoná a base di un Kódigo di Etika i Honor di kua nos ta presenta'bo e kontenido awe. Tags: telecuracao telenotisia curacao korsou notisia un free del kodigo...Reke & cruel.. desde la THR produccioness saaprezz saludosss pa la bandaaaa bater garo roek chaos lalo gambolla mamer The longer the text is, the more reliable the result will be. In other words, use two to five full sentences instead of just a couple of words, when possible.
Result:
Text to Detect:
- Language: Spanish (es)
- Is this result reliable?: Yes
- Confidence level: 18.8%
Awe ta Dia di Prensa, un dia ku periodista i trahadónan den prensa ta reflekshoná riba e trabou diario ku nan ta desplegá dor di mantené komunidat informá di loke ta pasa tantu lokalmente komo riba... El mejor beatboxer k existe, esta version del video no tiene cortes y salen 4 canciones mas k en otros El mejor beatboxer k existe, esta version del video no tiene cortes y salen 4 canciones mas k en otros Category: MusicTags: Beatbox Beat box oloño Awe ta Dia di Prensa, un dia ku periodista i trahadónan den prensa ta reflekshoná riba e trabou diario ku nan ta desplegá dor di mantené komunidat informá di loke ta pasa tantu lokalmente komo riba plano internashonal. Un bon dia tambe pa nos kompartí algu masha importante ku televidentenan ku ta sigui e boletinnan diario di TeleNotisia. Redakshon di TeleNotisia ta funshoná a base di un Kódigo di Etika i Honor di kua nos ta presenta'bo e kontenido awe. Tags: telecuracao telenotisia curacao korsou notisia un free del kodigo...Reke & cruel.. desde la THR produccioness saaprezz saludosss pa la bandaaaa bater garo roek chaos lalo gambolla mamer The longer the text is, the more reliable the result will be. In other words, use two to five full sentences instead of just a couple of words, when possible.
Result:
- Language: Spanish (es)
- Is this result reliable?: Yes
- Confidence level: 18.8%


text:
Dakota a enfrenta Nacional pa inicia e di dos rond di Play-Off 2017-2018.
Nacional ta lider riba tabla di posicion te cu awo cu shete punto, mientras cu Dakota tin tres punto den di tres luga.
E wega a cuminsa cu Dakota tirando bala dilanti, purbando di desekilibra e linea defensivo di Nacional, vooral riba linea, unda Nacional ta mas vulnerabel. Ora cu Nacional haya e bala pa bay den ofensiva nos por mira cu Dakota a aplica bastante presion individual riba nan tres piesanan cardinal. Paul Nickenson a press Kenroy Ranger dunand’e poco espacio, mientras cu Ferdinand Robert a hunga riba e ganado di Balon d’Or Devis Oliveros, y Valdo Leocadio tabatin man yen cu Leroy Oehlers primordialmente, si encaso nan scapa nan ‘man-dekking’, semper tabatin un otro pa tuma over.
Dakota tabata dominando sigur pa e prome mei ora, pero, por sinti cu Nacional di un ora pa otro por scapa y anota, Nacional ta un ekipo disenja pa no perde! Un cos cu ta hopi efectivo di e trio di hungado aki di Nacional den mencion, ta nan disciplina, pasenshi y condicion fisico, y pa no lubida nan wega den concentracion.
Yegada tabatin hopi pa Dakota, e punto ta kiko pa hasi despues cu a yega den e area di candela ey? Pa logra resultado, cual ta anota gol.
Dakota hungando hopi bon cu un tactica di wega casi perfecto y den concentracion. Nan chensnan tabata yegando tambe, na minuut 11 un chens cla den area penal pero Michael Irausquin ta tira halto riba gol. Na minuut 13 un hugada cu mester tabata un penalti pa Dakota ora cu Sherman Monticeuex ,den un di su hopi atakenan riba hala drechi, a wordo tumba den area penal pa Leonardo Colmenares di Nacional. Nacional na su turno a hasi un p[rome penetracion di peligro husto despues di e hugada controversial ey mes unda Dakota mester a haya un penalti, Nacional a pusha e bala dilanti te den pia di Ranger mientras cu e hungadonan di Dakota tabata reclamando, Nickenson tambe a perde su concentracion temporariamente y Ranger a los bay, Nickenson mes mester a salba e situacion ey na ultimo seconde.
Mei mei di tur e posesion di bala y hopi penetracion di Dakota tabatin momentonan tambe di desperdicio, por a hasi hopi miho ainda. Asina mes e punteronan riba e halanan, Ricky Hodge y Monticeuex mes, ta e armanan principal den e wega velos di e Abejanan. Leomar Croes tambe tabata efectivo den su wega facilitando e dos punteronan menciona y Robert Francis den delantero central. Ta na un momento asina na minuut 22 cu Croes a kibra na banda robes, pa despues crusa e bala halto pa Francis den area penal, unda Francis riba un volley ta anota e prome gol di wega pa Dakota bay ariba 1-0, mereci pa nan dominio te na e punto ey. Dakota no ta para y mas chens a yega; na minuut 31 unda e incansabel Ricky Hodge ta penetra na banda drechi di area penal pero portero Jose Cruz cu un salida rapido ta preveni Hodge ‘loft’ e bala riba su cabes, den e rebote, Hodge mes a bay buske bala te na linea pa crusa e bala na otro banda pa Leomar Croes, cu un bon tiro pero na ultimo seconde Deffery Banton ta hinka su punta di sapato pa desvia e bala, salbando su ekipo di bai atras 0-2.
Apesar di e dominio di Dakota, e Dragon nan cu no ta drumiy ta haya un chens cu no mucho cla, pa anota e gol di empate na minuut 32. Despues di un pifia di e defensa central di Dakota Ezra Bosnie, cu ta cobra un bala sin rumbo den midveld riba cabes di Valdo Leocadio, cu tabata warda pa un oportunidad, a kop pa Ranger, cu awor tabata na banda drechi banda di linea, Ranger cu dos Dakotero riba dje a los un cruse imposibel den area penal, unda cu Nickenson di Dakota a logra rechaza pero no mucho leu di Oliveros cu tabata penetrando, Nickenson, sin ayudo, a deck Oliveros, pero cu tur presion toch Oliveros a logra los un tiro imposibel pa fusila portero Kaarsbaan di Dakota pa empata e wega 1-1.
Dakota ta bolbe haya dos chens mas cla pa pika dilanti; na minuut 36 ora cu Francis a penetra den area penal di Nacional cu defensa y portero saliendo riba dje no a wak Hodge habri na banda drechi y asina ta sigui dribbel y perde e bala, casi mesun situacion a pasa na minuut 40 unda Monticeuex a penetra y hasi un tiro sin rumbo riba gol mientras cu Hodge atrobe tabata habri, cu bon chens pa anota si el a haya e bala. Na minuut 41 Bosnie a hera di hasi un pifia atrobe cu un pase malo den su mesun area penal pero a scapa e biaha aki, Nacional no a probecha.
Con ironico cu net den e ultimo cinco minuutnan cu Nacional a cuminsa tin mas iniciativa, Dakota a logra anota atrobe net prome cu e pitazo pa halftime, un vindicacion pa Ezra Bosnie ya cu su pifia a conduci na e gol di Nacional mas tempran. Bosnie mes a tuma e riendanan pa anota e gol di bay ariba di cabes for di un tiro di skina bon cobra pa Ricky Hodge.
Na cuminsamento di e segundo tempo nos a mira mas di mesun cos bon nan di e prome tempo, un wega di banda pa banda, competitivo sigur pero cu deportivismo, un bon arbitrahe sin duda cu a tene e wega aki na un nivel superior. Nacional en busca di e empate tempran y na minuut 46 di segundo tempo caba, Oliveros a los for di su defensor na man robes di e area penal, pa hasi un cruse perfecto pa Ranger cu un volley cu ta dal den tubo riba cabes di Kaarsbaan.
Nacional a sigui cu bon posesion di bala, dominando Dakota teritorialmente, dos hungado cu a cuminsa tuma mas iniciativa y liderasco di e ekipo nortero ta Jean Pierre Heyden y Defferey Banton un defensor cu a cuminsa pusha dilanti tambe. Pa ora cu Monticeuex, Bosnie, Johnson Rincon, Michael Irausquin y Croes a sali foi wega, Dakota ya no tabata e mesun potencia cu nos a wak den prome tempo, no cu nan a baha nan rendicion,ta parce mas cu nan a purba defende e resultado, dunando e norteronan e iniciativa. Nacional tambe a subi nan tempo, adapta otro formacion y tactica, y laga nos no laga afo ‘intensidad’. Toch e intensidad ey cu ta marca di Nacional casi a bay un poco dimas den algun instancia pero nan a logra mantene na un nivel aceptabel. Toch referee principal a hala atencion duro di algun hungado, manera ta e caso di Edward Clarissa di Nacional na minuut 58, unda e arbitro a bin te mei mei di e hungadonan y pone order verbalmente, esey a yuda tene e wega grandi aki na un nivel deportivo.
Dakota no a sigui ataka Nacional y tambe nan a baha nan pressing halto, retrocediendo un poco, Nacional asina a cuminsa pusha dilanti, esey ta hunga cu candela. E gol di empate di Nacional a yega na minuut 73 den dos toke for di patras; Heyden ta cuminsa e hugada for di hopi patras di midveld, un pase largo ta yega te den pia di Oliveros, over di tres of hasta cuatro hungado di Dakota, hayando su mes habri pa tira for di pafo di area penal banjando e portero na banda robes, un gran gol for di un hungado cu tabata mas tempo den olvido den e wega aki, pero esey ta Devis Oliveros, e por hasi algo di nada diripiente, posiblemente ainda e miho delantero riba e isla aki.
Dakota ta responde, pero Nacional no ke tende y ta sigui hasi locual nan a bin ta hasi den e di dos tempo, asina nan ta haya un chens grandi atrobe na minuut 80 ora cu Valdo Leocadia, un gran hungado cu bala y hopi biaha sin bala, clave pa controla un wega, ta tuma un tiro liber na banda robes cu ta dal den palo di gol di Dakota, e wega ta keda 2-2. E aspecto invisibel pero valioso di Valdo ta cu e ta domina e medio-campo, esey ta su ‘domein’, esey ta e area cu Dakota (y otro ekiponan) semper a evita contra Nacional. Ta for di medio campo Nacional a cuminsa domina den e di dos tempo aki, ta e trabou duro ey di Valdo ta facilita Heyden pa subi mas y pusha su cuadro den atake, ta p’esey Nacional a empata e wega y hasta por a gana tambe.
Dakota ta haya mas chens toch, na minuut 85 Ricky Hodge ta drenta area penal y ta los un tiro cu portero Cruz ta atrapa den un manera sensacional. Na minuut 87 atrobe ta Nickenson e defensor di Dakota ta baila tres defensor di Dakota pa hasi un pase pa Albert Francis cu un gran chens pa tira pero Cruz atrobe ta salba Nacional, Francis por a tuma su tempo pa un miho opcion di tiro. Na final di wega Dakota a recupera e ‘mojo’ di e prome tempo, pero ‘a little too late’.
Nacional ta contento cu e punto aki mientras cu Dakota mester ta desapunta cu e gran wega cu nan a hunga cu ta sinti mane un chens perdi. Nan a resolve con pa hunga Nacional, dicon nan no a cabe? Nacional ta keda di lider riba tabla cu 8 punto, Dakota cu 4 punto, ainda cu speransa pa bay final, paso ainda tin hopi chens, pendiente di nan weganan contra Estrella y Britannia, nan destino ta den nan mesun man, esey no tin duda. Nos ‘man of the match’ ta uno hopi sera; e por a bay pa Oehlers y Nickenson di Dakota of Valdo y Oliveros di Nacional, pero nos a scohe Jean Pierre Heyden pa su labor patras, dilanti, y henter cancha, su constancia y e hecho cu el a pusha su ekipo dilanti pa logra un resultado cu ta consolida Nacional na prome luga.
Like this:
Like Loading...
Related


text:
E wega aki ta crucial pa Britannia ya cu nan tin un punto so den tres wega di Play-Off, Estrella cu seis punto ta en busca di tres punto pa bira e lider nobo riba tabla di clasificacion. E prome wega entre e dos rivalnan aki cu Estrella a gana 2-0 a caba den e controversia di e elegibilidad di Jean-Pierre Van der Linden, causando controversia den futbol.
Britannia a cuminsa den atake, vooral riba e halanan, pa crusa bala den area penal, usando nan velocidad pa cu esaki. Nan homber principal cu ta hunga di links pa rechts y e motor di nan ofensiva ta Luis “Coco” Estrada, na minuut 8 caba Coco ta pone un bala den ‘doelgebied’ cu cuater hungado di e pumanan y Alexander Moreno a logra pone un cabes riba e bala despues cu e defensa di Estrella, cu ta sin nan dos estelarnan defensivo Pancho Croes y David Dubero, a gewoon “vriez”y para wak, chens grandi perdi pa Britannia, e bala a pasa na banda di e palo di gol.
Despues di varios minuut Estrella ta cuminsa nan ofensiva tambe y ta logra yegada peligroso na minuut 10 ora cu Jean Claude Farro ta hasi un pase precies pa Norviannel Naar riba man drechi cu Naar ta faya sorpresivamente, Van der Linden tambe tabata habri na man robes.
Britannia despues di un solido comienso a perde nan capitan Reinier Paraez pa lesion tempran na minuut 13 caba, un hungado clave den medio campo cu tambe por yuda den contencion y den atake. Un golpi duro pa Britannia cu e perdida di e hungado clave aki.
Un wega cu a cuminsa cu hopi promesa den e prome cuarto di wega, cu Britannia hungando cu un mas iniciativa y yegada, pero Estrella respondiendo tambe, a cambia bira un wega di hopi intercepcion y golpinan duro, e referee, cu tabata hopi imparcial, locual ta bon, pero a laga hopi encontronaso duro bai tempran caba, kizas pensando cu e no lo kier kibra e “flow” di wega? Pero asina riesgando cu e wega lo bira violento y peligroso. No ta prome biaha cu nos ta wak esaki, tin un pensamento cu pa ‘laga e hungado nan hunga’, pa e wega lora, mester interferi poco, pero na e momento cu tin menasa y golpinan duro y mal intenciona entre e hungadonan, ta tempo pa e referee interferi, e wega aki tabata rekeri mas intervencion tempran, mas ainda cu e rivalidad recien entre e dos cuadronan aki. E falta di interferencia aki mes ta causa e wega por bai para hopi mas debi na golpinan duro of hasta lesion nan. E anochi aki ta net contrario cu loke nos a wak den e wega e anochi anterior entre Dakota y Nacional, un ehempel di con un wega mester wordo maneha pa e referee.
E golpinan mal intenciona a influencia e fluides di e wega aki, cu na cierto momentonan tabata hopi bon, pero nada excepcional a pasa den e ultimo parti di e prome tempo, halftime a bay aden sin gol.
E segundo tempo a cuminsa cu bon inciativa ofensivo di tur dos ekipo, un wega di banda pa banda atrobe cu algun yegada, pero atrobe mas e wega sigui mas inpreciso e ta bira. En bes cu e hungado nan ‘hunga bala’ mane e aficion mes ta pidi for di tribuna, toch ta sigui un cierto ambiente tenso den aire.
Estrella ta haya un bon oportunidad cu un tiro liber di Joel Geerman na minuut 56 unda portero di Britannia Kendrick Dania ta interveni bon pero despues e rebote ta cai riba cabes di Jean Pierre Van der Linden pero e ta cabesa net den man di portero. Britannia tambe ta haya un bon chens den pia di Rhafotsky Godoy den doelgebied na minuut 59, for di un bon hugada cu a cuminsa cu Coco Estrada y un pase di Ulisis Nunez, pero Godoy ta tira over di gol. Na minuut 61 Britannia atrobe cu penetracion na banda robes, un hugada cu a bay sin wordo questiona, ora cu Sebastian Montoya a wordo deriba den area penal unda defensor di e Naranjadanan Alex Hassel realmente no a touch e bala pero si e pia di Montoya, Britannia no a protesta mucho. Ta Britannia tabata purbando mas, den e siguiente minuutnan ta nan tabata penetra na gusto, pero loke a perhudica nan tabata e decision nan di ultimo momento, p’asina hunga nan miho opcion nan dilanti gol, si Britannia a hasi esey nan lo tabata den un miho predicamento.
Estrella y Norvianel Naar finalmente ta responde Britannia na minuut 65 cu un hopi mihor yegada riba e gol di e Pumanan. Naar ta hustle na banda robes forsando Dania pa sali for di su porteria dal e bala cu a bai for di doelgebied pero Naar cu a keda cerca mirando un chens a gana e rebote for di Dania pa despues hasi un tiro den gol pero salba pa e cabes di Carl Geerman. E wega awo ta realmente di banda pa banda cu bon yegada di ambos cuadro. Na minuut 67 ta turno atrobe pa Britannia penetra profundo den area di Estrella unda Montoya ta drenta area penal na man robes y tira riba gol pero portero Navarro ta salba e dia pa Estrella, e rebote ta cai riba pia di Nunez na banda drechi cu bon chens y e portero abou toch ta tira mucho halto, e wega mester tabata 1-0 pa Britannia.
Britannia cu dos yegadanan mas den area penal di Estrella sin resutado, cu ya ta birando dimas, por ehempel na minuut 69, despues cu referee no a fluit un falta duro y duidelijk riba Van der Linden di Estrella, Lionel Tromp di Britannia ta haye su so dilanti gol cu portero, e no ta logra domina un bala simpel (sin defensa rond) unda e por a chip e bala den gol, pa ni un minuut despues Derwin Donata for di un pase di Coco Estrada atrobe dilanti gol ta kop di biaha na banda en bes di baha e bala cu pecho pa un miho opcion di tiro cu niun defensa riba dje.
Apesar cu Estrella na e punto aki no a produci mucho atake consistente cu penetracion, ta Phaedrick Baromeo na minuut 84 ta los un tiro potente di mas cu 30 meter riba gol di Kendrick Dania, por cierto no mucho riba di e porteria, na e punto aki ambos ekiponan a cuminsa hasi mas tironan di leu pero sin resultado, e pianan ta parce no por a duna mas pa forma atakenan sostenibel.
Na minuut 87 desafortunadamente Baromeo a sali for di e wega y tambe e resto di e campeonato aki despues di a fractura su enkel y posiblemente afectando ligamento, den un encontronaso chikito, sin ningun mal intencion, mas bien un ‘fifty fifty’, cu Nunez di Britannia, por wel di ta tambe cu e yerba artificial den mal estado por a contribui cu e situacion dificil aki.
Ainda na minuut 92 Sebastian Montoya a haya un otro chens solido pa gana e wega pa Britannia, cu tabata e miho ekipo den e wega aki, e tiro duro di Montoya na banda robes a wordo rechasa pa portero Navarro cu tabatin un tremendo wega, y asina salba su ekipo di Santa Cruz di un derota sigur.
Asina e partido aki ta yega su final unda cu no tabatin gol, tabatin na dado momento hopi incidente, pero e hungadonan a sabi di calma despues, wega a sigui, Britannia tabatin miho yegada y chensnan cla. Lamentabel ta e perdida di Baromeo na lesion serio, nos ta manda deseonan di pronto recuperacion pa gran talento aki. Britannia tin awo 2 punto, Estrella ta keda cu 7 punto den di dos luga riba tabla. Nos ‘man of the match’ ta Alex Hassel di Estrella pa su empenjo den defensa y liderasco tambe pa salba su ekipo di perde punto.
Like this:
Like Loading...
Related


text:
E libertad di cada nacion ta e brasa di e hendenan cu nunca ta entrega den transcurso di tempo. E forma con nos ta celebra e regalo di e lucha di nos heroenan ta refleha e bon boluntad pa construi y crea loke ta esencial den terminonan di construccion di un pais.
E escenario di celebracion di Filipina no ta e excepcion ora cu ta trata di celebracionnan di e tipo aki; nos ta ciudadanonan di mundo cu ta contribui na e cultura, economia y frustracion den e berdadero sentido di palabra.
Cu tur e calamidadnan natural cu ta golpia nos nacion, nos ta sigui ta resistente, puro y humilde. E balornan aki ta escencial pa e sobrevivencia cu resto di mundo ta sigui y descubri e sensibilidad pa cambio y desaroyo.
Consulado Filipino na Aruba hunto cu nos compatriotanan bibando riba e bunita isla di Aruba ta celebrando 120 aña di Independencia di Filipina. E tema di e aña’ki “ Paglilingkod at PagdiriwangsaAraw Ng Kalayaan 2018”, apropiadamente ta describi con importante servicio pa comunidad y mundo ta mientras cu ta celebra e aspectonan esencial di libertad y hermandad. Mientras cu nos otro compatriotanan ta sirbiendo comunidadnan stranhero den diferente area industrial y sectornan dirigi riba servicio, na cas nos ta celebra e principal balornan inculca den nos como Filipino y no tin miho forma pa celebra cu duna algo bek na comunidad, nos luga di trabou, nos nacion y finalmente na mundo.
Cu e temanan aki den mente, nos ta organisando nos di tres Parada Filipino dia 10 di juni, diadomingo awor, cual lo ta e vitrina di e beyesanan Filipino y unda cu participantenan lo ta bisti den trahe tipico di Filipina. Nos parada ta cuminsa pa 6:30 saliendo for di McDonald Palm Beach pa Palm Beach Mall unda cu brassbandnan local (Quality Brass y Massive Brass Band) lo compaña nos den e ambiente di celebracion sigui pa un show cultural cu lo presenta talentonan local pa presenta baile- y cancionnan cultural pa entretene tur presente.
No lubida e Benta di Cuminda unda cu lo tin plato- y snacknan tipico pa comunidad purba. E mesun anochi lo proclama e Miss Filipina Aruba den persona di Srta. Tessa Kingsale; Miss Teen Filipina Aruba Jean-kaye Salamatin y “Little Miss” Filipina Jeicelyn Mileidi Tumalad.
Riba 12 di juni, diamars, lo tin e actividadnan protocolar pa 10’or di mainta ora cu ta hisa bandera di Filipina compaña pa ofrenda floral, sigui pa un presentacion cultural cortico y brindis na Wilhelmina Park.
Celebracion 120 aña di independencia di Filipina
E libertad di cada nacion ta e brasa di e hendenan cu nunca ta entrega den transcurso di tempo. E forma con nos ta celebra e regalo di e lucha di nos heroenan ta refleha e bon boluntad pa construi y crea loke ta esencial den terminonan di construccion di un pais.


text:
Willemstad— Polis a logra di detené un hòmber pa poseshon di arma blanku.
Ayera polisnan atento den Punda a tuma nota den Breedestraat Punda un hòmber kanando ku un opheto straño den un saku. Por a tuma nota ku tabata trata di un opheto punta paresido na un kuchú basta grandi. Mesora a aserka e hòmber pa asina por a kontrole unda a bin topa ku un kuchú basta grandi hinka den un saku ku e tabata kana kuné. E no por a duna un deklarashon satisfaktorio pa kual e la keda detené pa violashon di e klei di arma i a bai warda kuné pa mas investigashon.


text:
Willemstad Curacao: Den kuadro di e tareanan di e Task Force di arma di kandela, djasabra 11 di novèmber 2017 entre 12.45 or e Tim di mantenshon di òrden públiko di polis a tene kontròl(nan) dirigí riba posishon ilegal di arma di kandela i otro delitonan na altura di Fortuna.
Na e sitio en kestion polis a para un vehíkulo ku na promé instante tabata parse ku ta e shofùr so ta den e vehíkulo. Ora ku a bai hasi un kòntròl mas rígido a resultá ku tin un okupante sintá patras den e vehíkulo pero dor di e glasnan skur no por a wak e okupante aki mesora. Mesora e agentenan a kontrolá tur dos (2) hòmber i tambe den e vehíikulo. Bou di stul di e shofùr e agentenan a haña i konfiská un pistol kaliber 38 yená ku bala skèrpi. Polis a detené tantu e shofùr komo e okupante, e hòmbernan sospechoso, E.S.R. di 21 aña di edat, i T.C.D. , 20 aña di edat, ámbos nasé na Kòrsou.
A presentá e sospechosonan dilanti un Fiskal Ouksiliar ku a ordená nan enkarselamentu pendiente mas investigashon.
E investigashon ta kontinuá.
Dos persona deteni pa arma di candela den nan poder
Willemstad Curacao: Den kuadro di e tareanan di e Task Force di arma di kandela, djasabra 11 di novèmber 2017 entre 12.45 or e Tim di mantenshon di òrden públiko di polis a tene kontròl(nan) dirigí riba posishon ilegal di arma di kandela i otro delitonan na altura di Fortuna.


text:
Tag Archives: “Edgar Leito”
Vandaag is het weer zover. SMOC zit weer in de bankjes van de rechtbank en wederom met veel vertrouwen. Wellicht is het u niet ontgaan dat de correspondentie tussen Isla en Minister Constancia met vaagheid was aangekleed. Heeft Isla nu wel of niet de ‘brief’ ontvangen? Ondertussen heeft de Isla een schorsingsverzoek ingediend en is die door de rechter ingewilligd, daarom zit SMOC vandaag weer in de rechtbank. Om een indruk te krijgen van het pleidooi van SMOC zie: Pleitaantekeningen17okt2011. In … Lees meer
WILLEMSTAD – Doño dje instalashonnan di refineria ta duna klaridat apsoluto riba futuro di e refineria. Esaki ta un asuntu hopi nesesario. Asina Manuel Medina, direktor general di e gigante di zeta Venezolano PdvSA, ta bisa. Wereldomroep ta publiká ku esaki ta e kontesta di Medina riba e karta ku Egdar Leito a entregá na refineria durante e marcha di protesta di 7 di mei último. E dia ei 150 persona a protestá kontra polushon di Isla bou di guia … Lees meer
Ta nesesario ku doño di e instalashonnan di refineria ta duna klaridat apsoluto riba futuro di e refineria. Esei Manuel Medina, direktor general di e gigante di zeta Venezolano PdVSA, ta bisa. Sentensianan Isla For di 2005 PdVSA tin di aber ku dos prosedura di Moveshon Medio Ambiente i un kantidat di habitante bibá bou di huma di e refineria. Di un banda ta trata di un prosedura sivil ku a kuminsá na 2006, ku sentensianan intermedio i proseduranan di … Lees meer


text:
Diadomingo mainta tempran a lanta cu dolor y problema entre bisinjanan pa morto di un cacho chikito di rasa Maltese.
E famia perhudica a emiti esaki riba red social pa cual e acusacion y situacion ta papia cla.
Esaki mester sirbi pa un advertencia pa tur donjo di cacho.
Aki e noticia cu a bay red social cual nos ta lage intacto!
UPDATE :: Pa esnan Cu a Follow e situacion aki como ACTO DI NEGLIHENCIA !
LAGAMI SPLIKA : viarios biaha a bisa e Bisinja nan aki cu nan cacho ta falso y cu mstr wante paden …berdad nn a “Drecha e cura” pero esaki NO a yuda. Pues mita kere e ora bo mst mara bo cacho cu cabuya largo ..
Pro e persona nan aki a lage asina y kere cu door di nan arogancia Cos nan asina No ta pasa cu nan ! .
Wel pa su suerte e Senora aki awe mainta kier a bay core na Park 7y30 y na momento di saka su auto e cacho a sali..
Ta Asina cu e senora ta bisa cu ela coi un “WESITO ” pa jama e cacho cune .. pro e cacho NO a responde y a sigui core bay… PA SU PRIORIDAD NAN ROBES Y NEGLIHENCIA ENO A WORRY PA NI BISA SU CASA PA HINKR BEK PADEN… MUCJO MENOS DUNA E ESFUERZO PA HASIE SU MES…
dus ela laga e cacho pafoo di cura .. sera e cura aki y bay Cora na liniar ! .
Pa e 5 min di NEGLIHENCIA EYNN E CACHO A BAY MA MI MAMA Y HASI ESAKI CU SU POBER MALTESE ….
CONSECUENCIA CU NOS MSTR A PONE DRUMI DESPUES DI 9 ANJA CU MI POBER MAMA… ????????? AWE RIBA MI MAMA SU 61 birthday!!!! .. pa FUCKING NEGLIHENCIA Y AROGANCIA DI HENDE SU STATUS “HALTO” NA BELASTINGKANTOOR.!!!
Diagnose : .Lomba kibra.
Buraco interno .
Sangramenyo interno .
Danjo den cabes.
LO NNCA MAS ELA KEDA BON ?????
??????…SI BO NOSA CON PA CUIDA Y EDUCA BO CACHO E ORA LAGE PA HNDE CU SI POR ! ..
NO BUSCE PA DJIES BISA MI TIN CACHO DI RASA… DUNE Y CUIDA MANERA MSTER TA !!!! …De


text:
CTB anfitrion di evento na Miami pa presentá Kòrsou komo produkto turístiko
WILLEMSTAD- 31 di mei 2017 – Den kolaborashon ku The New Tropic un media importante na Miami, Ofisina di Turismo di Kòrsou (CTB) a organisá Bon Nochi: A Tropical Evening Showcasing the Island of Curaçao (Bon Nochi: Un Velada Tropikal pa Presentá e Isla di Kòrsou).
E evento akí, ku a tuma lugá na Wynwood Yard, un sentro empresarial temporal (‘pop-up’) na Miami, a konta ku presensia di mas di 1000 bishitante i a produsí mas di 640,000 klek balioso riba medionan sosial. Nos kultura kurasoleño a duna e velada un toke úniko. Tabatin muestra di Blue Curaçao i tambe un representante di CTB den su trahe di ‘Dushi Hende’ a forma parti di e totalidat.
Esnan presente por a registrá pa haña chèns di gana un trep pa Kòrsou. Pa forma parti di e rifa e bishitantenan mester a partisipá na diferente aktividat ku a tuma lugá durante e evento. Un ‘live stream’ organisá pa Creative-Lab-Curaçao den ‘the Wyn-Box’ (un edifisio estilo apartamento), a permití e bishitantenan interaktuá direktamente ku personanan ku tabata na un evento aki na Kòrsou na e momento ei. Un kabina pa saka potrèt estilo ‘freeze-motion’ a permití e presentenan e anochi ei bai kas ku un printout di #StayDushi. E partnernan, Hilton Curaçao, Papagayo Curaçao, i Santa Barbara Beach & Golf Resort tambe tabatei presente i a kompartí algun dato interesante tokante Kòrsou, i regalá algun trep pa nos dushi pais Kòrsou. E evento aki ta parti di un serie di evento i inisiativanan promoshonal pahalsa e nivel di konsiensia i krea mas tráfiko for di e merkado di Nort Amérika.


text:
Minister di Salubridad Publico, sr. Dangui Oduber, ta elabora tocante e plannan cu tin pa cu desaroyonan di salubridad.
Segun Minister Oduber, tin un plan cu mester wordo ehecuta pa cu salubridad y poco poco comunidad por sinti e cambionan aki. Den e maneho cu Minister Oduber tin, e ta menciona algun cambio cu a tuma luga caba y na mes momento ta anuncia e diferente cambionan cu ta bay bin den e proximo lunanan pa loke ta trata e maneho di salubridad. Tabatin hopi keho di e oranan largo cu un ciudadano ta warda na Eerste Hulp. Nan a haci un investigacion pa wak kico tur por wordo haci pa reduci e tempo di espera cu un ciudadano ta warda na momento cu e mester prome ayudo. Un di e consehonan tabata tin e Huisarts Post y muda esaki pa e edificio nobo cu ta situa banda di Eerste Hulp. Entrante 1 di Juli, e mudamento a tuma luga oficialmente. Dus ora mester un doctor di cas despues di orario regular, ciudadanonan por bay Huisarts Post situa banda di Eerste Hulp. Y pa casonan di emergencia por acudi na Eerste Hulp tambe cu ta situa banda di Huisarts Post. Segun e Minister, asina por traha di forma mas eficiente. A firma un MOU pa mehora e proceso di Spoedeisende Hulp. Tambe nan a atende cu kehonan di e tempo di espera na momento cu un persona mester wordo verwezen na un specialista. E kehonan ta cu nan mester warda lunanan largo prome cu nan yega na un specialista. Esey no ta un problema facil pa soluciona, pasobra no tin e cantidad di specialista cu Aruba tin mester di dje na e momentonan aki. Nan ta den contacto continuo cu Hospital y AZV pa purba cera e gap y busca e specialisacionnan cu no tin na Aruba, cu no tin studiante studiando pa esaki afo tampoco, pues mester busca doctornan di afo pa por reduci e tempo di espera na momento cu mester wordo verwezen. Nan a pone esaki den programa di partido y poco poco lo bay cumpli cu esaki. E problema aki ta un problema mundial pa loke ta e falta di specialistanan. Nan kier bin cu un solucion permanente por medio di ARUBE p’asina studiantenan cu ta studia medicina den region wordo brinda e posibilidad pa practica na Aruba. Esaki ta den su fase final. Tambe a forma un comision na comienso di aña cu tur e stakeholders a participa aden. Nan a bisa cu si nan kier trece na un solucion p’e problematica di ARUBE, e mester por carga e aprobacion di e stakeholders. El a wordo presenta caba na e comision. E comision a haya dos siman di tempo pa duna nan feedback riba e proposicion cu a wordo presenta finalmente di parti di Ministerio di Salud. Dentro di dos siman, e reunion lo tuma luga, caminda nan lo scucha for di e comision kico ta nan feedback. Y pa fin di luna nan por anuncia esaki oficialmente. E anuncio aki lo bay hunto cu e lansamento di e website nobo di ARUBE. Riba e website aki nan ta bay pone tur informacion cu ta importante p’e studiantenan cu na e momentonan aki tin di nan ta bay sigui specialisa pa nan sa kico Aruba mester dentro di algun aña.
Minister Oduber ta splica cu un problema cu ta hopi serio ta adiccion, pa cual tin un plan pa ehecuta. Nan kier integra e wetgevende gezondheidszorg y crea dos zaak. Tin hopi fundacion na Aruba ta haci e mesun tipo di trabounan y nan ta bay integra e zorg aki. E ora nan por traha hopi mas eficiente. Tambe tin un plan nacional di prevencion. Nan ta bay aloca dos oficina, un na MFA Santa Cruz y e otro na MFA Paradera. Nan ta buscando localidad den tur e MFAnan p’asina pone un vaste arts pa haci testnan di presion, testnan di sucu, etc. Asina por hiba un trayecto di prevencion.


text:
Busca Palabra
Download
Proyecto Scol Multilingual
Encuesta
Declaracion Universal di Derecho Humano
Oranjestad – “The Universal Declaration of Human Rights” ta e documento mas traduci na mundo; e ta obtenibel den mas di 500 idioma. Na ocasion di Dia Internacional di Paz (21 di September), UNESCO Aruba a publica e version Papiamento cu a keda traduci pa Mag. Ling. sr. Ramon Todd Dandare.
Preambulo
- Considerando cu reconocemento di e dignidad inherente y di e derechonan igual y inalienabel di tur miembro di famia humano ta base di libertad, husticia y paz na mundo;
- Considerando cu indiferencia y menosprecio pa derecho humano a resulta den actonan di barbarie cu a agredi consenshi di humanidad, y cu a proclama, como e aspiracion mas halto di ser humano, binimento di un mundo den cua hende, libera di temor y di miseria, lo disfruta di libertad di palabra y libertad di creencia;
- Considerando cu ta esencial pa derecho humano ta protegi pa un regimen di derecho, a fin cu ser humano no haya su mes obliga di recuri, na ultimo instancia, na rebelion contra tirania y opresion;
- Considerando cu ta esencial pa promove desaroyo di relacion amistoso entre e nacionnan;
- Considerando cu e pueblonan di Nacionnan Uni a reafirma den e Carta nan fe den e derechonan fundamental di ser humano, den dignidad y balor di e persona humano y den igualdad di derecho di homber y muhe, y a dicidi di promove progreso social y di hisa nivel di bida denter di un concepto mas amplio di libertad;
- Considerando cu e Estadonan Miembro a compromete nan mes pa logra, den cooperacion cu Organisacion di Nacionnan Uni, promocion di respet universal pa y tenemento di cuenta cu e derechonan y libertadnan fundamental di ser humano;
- Considerando cu un concepcion comun di e derechonan y libertadnan aki ta di e mayor importancia pa e pleno cumplimento di dicho compromiso;
Asamblea General
ta proclama e presente
Articulo 1
Articulo 2
- Tur persona tin tur e derechonan y libertadnan proclama den e Declaracion aki, sin ningun clase di distincion di rasa, colo, sexo, idioma, religion, opinion politico of di otro indole, origen nacional of social, posicion economico, nacemento of cualke otro condicion.
- Ademas, lo no haci ningun distincion a base di e condicion politico, huridico of internacional di e pais of teritorio na cual un persona ta pertenece, irespecto si ta trata di un pais independiente, un teritorio bou di administracion fiduciario, no autonomo of someti na cualke otro limitacion di soberania.
Articulo 3
Articulo 4
Articulo 5
Articulo 6
Articulo 7
Articulo 8
Articulo 9
Articulo 10
Articulo 11
- Tur persona acusa di delito penal tin derecho di ser considera inocente, te ora cu proba su culpabilidad di acuerdo cu ley, den un audiencia publico den cua el a haya tur garantia necesario.
- Lo no considera ningun hende culpabel di ningun delito penal a base di cualke acto of omision cu no tabata constitui un delito penal, segun derecho nacional of internacional, na momento cu a comete e acto of omision. Tampoco lo no impone un castigo mas pisa cu esun cu tabata aplicabel na momento cu a comete e delito penal.
Articulo 12
Articulo 13
- Tur persona tin derecho riba libertad di movemento y di scogencia di nan residencia denter di e teritorio di cada Estado.
- Tur persona tin derecho di sali di cualke pais, incluyendo nan propio pais, y di bay bek nan pais.
Articulo 14
- Tur persona tin derecho di busca asilo y di disfruta di dje den otro pais den caso di persecucion.
- No por invoca e derecho aki den caso di persecucion realmente origina pa motibo di delito no politico of pa motibo di acto en pugna cu e propositonan y e principionan di Nacionnan Uni.
Articulo 15
- Tur persona tin derecho riba un nacionalidad.
- No por priva ningun hende arbitrariamente di su nacionalidad ni neng’e su derecho di cambia di nacionalidad.
Articulo 16
- Homber y muhe cu tin edad di casa tin, sin ningun limitacion pa motibo di rasa, nacionalidad of religion, derecho di casa y funda un famia. Nan tin igual derecho encuanto matrimonio durante matrimonio y den caso di disolucion di e matrimonio.
- Por contrae matrimonio solamente cu consentimento liber y pleno di e futuro esposonan.
- Famia ta e unidad colectivo natural y fundamental di sociedad y tin derecho riba proteccion door di sociedad y door di Estado.
Articulo 17
- Tur persona tin derecho riba propiedad, tanto individualmente como colectivamente.
- No por priva ningun hende arbitrariamente di su propiedad.
Articulo 18
Articulo 19
Articulo 20
- Tur persona tin derecho riba libertad di reunion y di asociacion pacifico.
- No por obliga ningun hende pa pertenece na un asociacion.
Articulo 21
- Tur persona tin derecho di participa den gobierno di nan pais, directamente of pa medio di representante elegi libremente.
- Tur persona tin, a base di igualdad, derecho riba acceso na funcionnan publico di nan pais.
- Boluntad di pueblo lo ta e base di autoridad di gobierno; e boluntad ey lo keda expresa den eleccionnan periodico y autentico, cu lo tene pa medio di sufragio universal y igual y pa medio di voto secreto of pa medio di otro procedura ekivalente cu ta garantisa libertad di voto.
Articulo 22
Articulo 23
- Tur persona tin derecho riba trabou, riba scogencia liber di nan trabou, riba condicionnan di trabou husto y faborabel y riba proteccion contra desempleo.
- Tur persona tin, sin ningun clase di discriminacion, derecho riba pago igual pa trabou igual.
- Tur persona cu ta traha tin derecho riba un pago husto y faborabel, cu ta garantisa nan y nan famia un existencia conforme dignidad humano y cu, den caso necesario, lo complementa cu otro medionan di proteccion social.
- Tur persona tin derecho di lanta sindicato y di afilia nan mes na nan pa proteccion di nan interesnan.
Articulo 24
Articulo 25
- Tur persona tin derecho riba un nivel di bida adecuado, cu ta garantisa nan y nan famia salud y bienestar, incluyendo cuminda, paña, vivienda y cuido medico y e servicionan social necesario, y derecho riba prevision den caso di desempleo, malesa, invalidez, viudez, biehes of otro falta di medio di existencia pa motibo di circunstancianan fuera di nan boluntad.
- Mama y mucha tin derecho riba cuido y asistencia special. Tur mucha, naci den matrimonio of pafo di matrimonio, tin derecho riba proteccion social igual.
Articulo 26
- Tur persona tin derecho riba enseñansa. Enseñansa lo ta gratuito, por lo menos na nivel elemental y fundamental. Enseñansa elemental lo ta obligatorio. Lo mester pone enseñansa di ofishi y enseñansa profesional na disposicion di tur hende. Enseñansa superior lo ta igualmente accesibel pa tur hende, a base di merito.
- Enseñansa lo ta dirigi riba desaroyo completo di personalidad humano y riba fortalecemento di respet pa e derechonan humano y libertadnan fundamental. E lo fomenta comprension, tolerancia y amistad entre tur nacion y entre tur grupo etnico of religioso y lo promove e actividadnan di Nacionnan Uni pa mantencion di paz.
- E mayornan lo tin derecho preferente pa scoge e tipo di enseñansa y educacion cu lo mester duna nan yiunan.
Articulo 27
- Tur persona tin derecho di participa libremente den bida cultural di comunidad, di gosa di arte y di participa den progreso cientifico y su beneficionan.
- Tur persona tin derecho riba proteccion di e interesnan moral y material cu ta resultado di cualke produccion cientifico, literario of artistico di cua nan ta autor.
Articulo 28
Articulo 29
- Tur persona tin obligacion cu comunidad, pasobra ta den dje so e desaroyo liber y completo di nan personalidad ta posibel.
- Den ehercicio di nan derechonan y goso di nan libertadnan, tur persona lo ta solamente suheto na e limitacionnan stipula pa ley, cu e unico fin di garantisa e debido reconocemento di e derechonan y libertadnan di otro persona y e debido respet pa nan, y di cumpli cu e exigencianan husto di moralidad, orden publico y bienestar general den un sociedad democratico.
- E derechonan y libertadnan aki no por wordo eherci den ningun caso en pugna cu e propositonan y e principionan di Nacionnan Uni.
Articulo 30
~Traduci dor di Mag. Ling. sr. Ramon Todd Dandare
Pa mas informacion por acudi regularmente na nos website [papiamento.aw] y por sigui e desaroyonan a traves di Twitter @PapiamentoAruba y Facebook @PapiamentoAruba.
#PapiamentoScroll To Top


text:
Shrimp Avocado Garlic Bread
Ingrediente:
1 pan ciabatta corta na slice fini
1/3 cup Manteca di garlic
Preparacion:
Keinta e forno riba e setting di mediano. Pone e pan riba e reki pa e horna un poco. Smeer un poco manera di garlic riba tur pida. Laga nan horn ate ora cu nan ta oro bruin. Saca nan for di forno y pone nan un banda. Mientras cu e pan ta horna bo por haci e otro cosnan.
Garlic shrimp: Combina e garlic, paprika, juice di lamunchi y shrimps den un baki y combina eskai bon. Agrega salo pa sasona. Pone un cuchara grandi di zeta den un panchi pa hasa. Ora e panchi ta cayente pone e shrimp cushina mas o menos 3 minuut cada band ate ora e color bira bright y e ta bon cushina. Kita nan for di e candela y agrega e parsley y pone un banda.
Salad: Combina e awacati, tomato, juice di lamoenchi y salo den un baki y combina nan bon. Agrega e shrimps y mezclanan suave. Cu un cuchara pone e mezcla riba e toast y sirbi nan cayente.


text:
Huez comisario a duna ordo pa detencion di Croes y chofer
Den e caso di IBIS Huez Comisario den casonan penal di Corte den Prome Instancia di Aruba, a duna ordo pa alarga detencion di e sospechosonan P.F.T. Croes y su chofer cu 60 dia, riba peticion di Fiscal di Husticia. Huez Comisario a tuma e decision ey, pasobra mescos cu Fiscal e ta di opinion cu tin un sospecho fuerte cu Croes a haci su mes culpable na hechonan castigable serio: soborno ambtelijk (pasivo), verduistering, labamento di placa, falsificacion y mensensmokkel.
Pa loke ta e chofer, tin e sospecho fuerte cu el a haci su mes culpable hunto cu Croes di soborno (pasivo) y labamento di placa. Ambos sospechoso a wordo hiba back KIA. Nan ta ainda den beperking, loke kier meen cu nan no mag di tin contacto cu ningun hende, otro cu nan abogado.
E investigacion lo sigui. E ekipo investigativo lo scucha mas testigo y sospechoso den e simannan nos dilanti. Un prome tratamiento (pro forma) den e investigacion lo tuma lugar inicio 2017, segun expectativa.
E investigacion lo sigui. E ekipo investigativo lo scucha mas testigo y sospechoso den e simannan nos dilanti. Un prome tratamiento (pro forma) den e investigacion lo tuma lugar na inicio di december 2017, segun expectativa.


text:
by LocoGamer | May 29, 2018 | Game Related, Handheld, PC, Playstation, Top News, XboxFortnite, Epic Games su golden nugget- ta casi unstoppable awo, cu un worldwide community di miyones di active users tur dia. Pero awo porta tin algo cu ta para su dilanti den un forma di un lawsuit contra e gaming company. Volgens un raport di Korea Times, e...
by LocoGamer | May 27, 2018 | E3 2018, E3 Top News, PC, Playstation, Top News, XboxUn par di siman prome cu e reveal di e Battlefield 5 reveal, tabata tin rapport cu ta indica cu lo tin un Battle Royale den Dice su wega. Awo e reveal stream a pasa, y nada no a wordo menciona tocante un Battle Royale mode. Compara esaki cu esun di Black Ops 4, unda...
by LocoGamer | May 23, 2018 | E3, E3 2018, E3 Top News, PC, Playstation, Top News, XboxDos aña despues cu nan a release Battlefield 1, EA y Dice ta cla pa hiba nos na e di dos guerra mundial. E biaha aki nos lo wak otro parti di e guerra cu nos no a yega di wak ainda den un WW2 game, por ehempel “De verwoeste stad” Rotterdam, despues cu e la...
by LocoGamer | May 13, 2018 | E3, E3 2018, E3 Top News, Game Related, Handheld, Nintendo, PC, Playstation, Top News, XboxPorfin, E3 2018 den yega. E3 (Electronic Entertainment Expo ) ta e evento mas grandi pa gamers y gaming giants pa showcase weganan y projectonan mas nobo. Durante E3, nos lo wak yen di weganan, anuncio y sorpresa grandi. Tin weganan cu nos sa caba cu nan lo papia di...
by LocoGamer | May 10, 2018 | E3, E3 Top News, PC, Playstation, Top News, XboxTa parce cu e siguiente Battlefield game lo wordo revela revealed aki dos siman, danki na un easter egg cu hende a haya den Battlefield 1. E Easter Egg aki ta bisa cu ta bay tin un big reveal di Battlefield dia 23 di mei. Den Battlefield 1 tin un Easter Egg cu yama...
by LocoGamer | May 1, 2018 | E3, E3 2018, E3 Top News, Handheld, Nintendo, PC, Playstation, Top News, XboxSo porta e Switch version di Epic games su Battle Royale extravaganza lo sali mas pronto cu nos a spera. Corda cu esaki ta djis un rumor ainda y nada mas. E prome biaha cu e rumor ki a cuminsa gara candela tabata den comienso di maart ora Armature Games a anuncia cu...


text:
Santa Cruz
Diamars mainta polisnan ariba caminda di Santa Cruz na altura di santana ta bin topa cu un Nissan Sentra, cu a bolter den un cura di cas.
Na momento cu nan a baha y a wak e gravedad di e accidente, mes ora ta pidi pa materialenwagen y tambe ambulance cu urgencia.
Den e auto tabata tin tres dama, cu segun testigonan ocular nan tabata pasando un fila di 5 pa 6 auto, bayendo direccion rotonde di Santa Cruz.
Dado momento, un testigo a conta nos cu e no por a kere kiko e tabata wak. E Nissan Sentra, sin tene brake ta kita na su man drechi.
Eynan e ta ranca un muraya cu e ta indica Pointa Plaza, pa despues basha un cura di cas abou y keda ariba su banda.
Algun persona cu tabata trahando eybanda, mes ora a core sali bay direccion di e accidente. E persona nan ta saca un dama, caminda nan ta carge y pone den sombra altura di e cura di santana, caminda personal di ambulance a yega y a transporte pa Hospitaal.
Brandweer mientrastanto a cuminsa traha pa saca e dama cu tabata na bida. Manera cu nan a sake e ta wordo transporta den un estado critico pa Hospitaal.
Pa 9:55 Dr Mungra ta constata morto di e chauffeur Stella Garcia Arias naci 9 di december 1961 na Colombia, cu ta bira e di 6 morto di trafico.
Palabra di condolencia ta bay pa famia di e fayecido.


text:
Boneiru tin hopi aktividat komersial i tur aña empresa- i instansianan aktivo ta krese ku algun sentenar. Pa motibu di elementonan fiskal favorabel (0% impuesto riba ganashi) nos isla ta atraé hopi empresa ku ta ofresé nan servisionan for di Boneiru.
Turismo
Ekonomia di Boneiru ta dirigí na promé lugá riba turismo. Hopi empresa tin direktamente òf indirektamente di haber ku e bishitantenan di nos isla. Sektor turístiko ta enserá prinsipalmente hotèl i otro akomodashonnan pa bishitante, restorant (di kalidat hopi haltu) i bar (chikitu). Banda di esei e merkado pa ekskurshon, rekorido riba nos isla i eventonan riba i bou di awa ta kresiendo bárbaramente. E bunita bida bou di laman ta hasi ku ta un fiesta pa sambuyadónan i hendenan ku ta snòrkel i praktiká otro deportenan akuátiko. P’esei bo ta mira tambe ku e kantidat di empresa ku ta dirigí su mes riba e bishitantenan aki ta kresiendo. No pa nada nos isla tin e konsepto ‘divers paradise’ komo lema den uso.
Banda di e kantidat grandi di bishitante ku ta yega Boneiru (tantu ‘stayover’ komo turista di barku krusero), un parti chikitu di nos ekonomia ta dirigí riba produkshon di salu. Na parti sùit di nos isla e empresa internashonal Cargill tin saliñanan grandi kaminda ta produsí salu. E salu aki ta prinsipalmente destiná pa finnan industrial i barkunan grandi ta transportá nos salu pa eksterior. Pero aki tambe bo ta mira inisiativa lokal, manera por ehèmpel ‘Saltman’ ku ta hasi tur sorto di kos ku salu.
Sektor di servisio
Banda di turismo sektor di servisio ta un otro indústria grandi. Aki tambe sostenibilidat i indústria limpi ta bini na promé lugá. Nada di fábrika grandi òf haf di konteiner gigantesko, pero prinsipalmente empresa chikitu i mediano kaminda empresa chikitu i mikro ta mas tantu. Hopi di e empresanan den sektor di servisio tin direktamente òf indirektamente di haber ku sektor turístiko.
Agrikultura
Komo e di tres pilá hopi aña pasá gobièrnu a skohe pa bai desaroyá agrikultura tambe. Den futuro e pilá aki por kondusí na un sektor stabil, sigur si apliká téknikanan nobo manera Hidroponics. Komo resultado di esaki un parti grandi di importashon di produkto manera bèrdura i fruta lo no ta nesesario mas. I esaki na su turno lo tin efekto faborabel riba un biaha mas e sektor turístiko.